open-index/open-wikipedia-markdown huggingface dataset:
千燈湖公園

係中國廣東佛山嘅一間公園，1999年7月動工，2001年8月起好，位置喺南海區桂城街道，北邊靠住海五路；東西兩邊靠住燈湖路；南邊靠住海三路同𧒽崗公園。

## 概況
公園屬全開放式，佔地面積約302畝，有千燈湖同市民廣場搞成，入面有1300幾盞觀景燈。中間有個大嘅人工湖，大概132畝，水深0.8～1.2m，最深2.8m，而且同𧒽崗公園、南海活水公園相通。有6座歷史觀測塔、12座水上茶亭、5條溪流；南水門、廿一世紀島、鳳凰亭、鳳凰廊、花迷宮等組成。市民廣場重有2座細嘅商舖、1座廊架同74座噴泉、2組石雕。

## 全景

## 睇埋
* 𧒽崗公園
* 南海活水公園

## 連出去

* 千燈湖 攜程攻略
* 千燈湖公園 景天下
* 2016广佛地铁沿线百科全书好玩篇 51tools

類:佛山公園
類:南海區
𧒽崗公園

**𧒽崗公園**（）係中國廣東佛山嘅一間公園，1998年起好，位置喺南海區桂城街道，北邊靠住海三路同千燈湖公園；東西兩邊靠住居民小區同住宅，東北角靠住南海活水公園；南邊靠住佛平路。

## 概況
公園分為南北兩部分：北水南山，其中北邊係以湖景為中心，多數以嶺南特色，圍注湖邊起嘅園林建築為主；而南邊係以山景為中心，上邊有座古色古香嘅樓閣，重有10幾個新開嘅景區。公園北邊同東北角分別同千燈湖公園、南海活水公園相通。

## 睇埋
* 千燈湖公園
* 南海活水公園

## 連出去
* 2016广佛地铁沿线百科全书好玩篇 51tools

類:佛山公園
類:南海區
魁星閣 (搞清楚)

**魁星閣**除咗係有古色古香嘅亭閣建築之外，重可以係：
* 魁星閣 (佛山)：廣東佛山嘅亭閣建築。
* 魁星閣 (新余)：江西新余嘅山式建築。
* 魁星閣 (泰州)：江蘇泰州嘅亭閣建築。
寶山區

**寶山區**可以係：
*寶山區 (上海)，中國上海嘅市轄區
*寶山區 (雙鴨山)，中國黑龍江省雙鴨山嘅市轄區
魁星閣

**魁星閣**（），又嗌**文昌閣**（），係中國嘅傳統祭祀建築。古代為咗祭祀傳說入面，掌管文運功名之神，保一方文風昌盛而起。雖然中國各地好多地方同時起祭祀文昌帝同魁星嘅樓閣現象，但多數起喺市井中心地帶或地勢比較高嘅地方。

建築一般係磚木結構嘅樓閣式建築，尖頂；1樓多數係磚墻同開窗、整大門口；2樓及更高樓層係木墻或木欄杆結構，可以睇到好遠地方。每層樓有檐面，多數係正四、六、八角形。而家佢除祭祀功能外，重成為當地文人雅士嘅聚會場所。

類:樓閣
金山區

**金山區**可以係：
* 金山區 (上海)，上海市下轄嘅市轄區
* 金山區 (新北)，台灣新北市下轄嘅市轄區
級數

**級數**，係數學上一個有窮或者無窮嘅數列嘅元素嘅形式和，主要用喺微積分同各種數學分析。

## 睇埋
*等比級數
*等差級數

## 參考資料

### 書目
* 
*
Full Speed Girls

《**Full Speed Girls**》係香港電視娛樂嘅ViuTV製作嘅網上節目，喺2016年3月尾開始喺網上播。節目分做30集，每集都有一位少女（viuTV女藝員或者模特兒）跑斜路，斜路分佈喺香港島中西區同南區唔同位置。

## 同其他節目關係
ViuTV正式節目《SE7EN》嘅第三集（2016年4月24號播出），主持朱鑑然就挑戰一日之內跑晒「Full Speed Girls」跑過嘅30條斜路。

## 每集一覽

## 註

## 出面網頁
*Viu TV : Full Speed Girls
克里米亞韃靼文

**克里米亞韃靼文**（**Qırımtatarca**）係克里米亞韃靼人用嘅語言，有超過48萬人用。

類:烏克蘭語言
類:俄羅斯語言
類:韃靼人
阿卡德文

**阿卡德文**（**akkadû**），係兩河流域文明用嘅亞非語系閃族語言，喺前29世紀到8世紀用。
奧利亞文

**奧利亞文**（；奧利亞文：**ଓଡ଼ିଆ**，拉丁轉寫：Oḍiā），係印度奧里薩邦用嘅語言，有超過3,300萬人用。
巴利文

**巴利文**（；拉丁巴利文：**Pāli**），係古印度用嘅語言，喺前5世紀到前1世紀用。

類:印度語言
喀什米爾文

（喀什米爾文：**कॉशुर, کٲشُر**）係印度喀什米爾用嘅語言，有超過710萬人用。

類:印度語言
僧伽羅文

**僧伽羅文**（**සිංහල**）係斯里蘭卡僧伽羅人用嘅語言，有超過1,600萬人用。
緬甸文

**緬甸文**（**မြန်မာစာ**），係緬甸用嘅語言，有超過3,300萬人用。

}}
|

 colspan="8" style="font-size: 64pt; text-align: center; height: 70pt; vertical-align: middle;"  }
}}
|-
|က (ကကြီးKa Gyi)
|ခ (ခခွေးKha Khwe)
|ဂ (ဂငယ်Ga Nge)
|ဃ (ဃကြီးGh Gyi)
|င (ငNg)
|-
|စ (စလုံးSa Lone)
|ဆ (ဆလိမ်Sa Lim)
|ဇ (ဇကွဲZa Kwe)
|ဈ (စျမျဉ်းဆွဲSith Myin Swe)
|ည (ညNya)
|-
| ဋ (ဋသန်လျင်းချိတ်Tha Than Lyin Chit)
| ဌ (ဌဝမ်းဘဲHta Wan Bae)
| ဍ (ဍရင်ကောက်Tar Yin Kauk)
| ဎ (ဎရေမှုတ်Dh Ye Hmot)
| ဏ (ဏကြီးNa Gyi)
|-
| တ (တဝမ်းပူTa Wan Pu)
| ထ (ထဆင်ထူးTha Sin Htoo)
| ဒ (ဒထွေးDa Htwe)
| ဓ (ဓအောက်ခြိုက်Dh Auk Chyeik)
| န (နငယ်Na Nge)
|-
| ပ (ပစောက်Pa Sauk)
| ဖ (ဖဦးထုပ်Fa Oo Htut)
| ဗ (ဗထက်ခြိုက်Ba Htet Chwe)
| ဘ (ဘကုန်းBa Gone)
| မ (မMa)
|-
| ယ (ယပက်လက်Ya Pet Let)
| ရ (ရကောက်Ya Kauk)
| လ (လLa)
| ဝ (ဝလုံးWa Lone)
| သ (သTha)
|-
| ဟ (ဟHa)
| ဠ (ဠကြီးGa Gyi)
| အ (အAh)
|}
阿華爾文

**阿華爾文**（**магӏарул мацӏ**），係俄羅斯達吉斯坦用嘅語言，有超過76萬人用。
學期

**學期**（）係一個年級裏面，上堂時間嘅一個單位。每個國家有唔同嘅學期制，以兩學期制、三學期制同四學期制較為常見。
粉筆少女

**粉筆少女**（）係對香港一位無公開真名嘅女仔嘅稱呼，因為2014年12月23號凌晨聲援雨遮運動喺金鐘佔領區「連儂牆」用粉筆畫花，畀警方拘捕而出名。

## 簡歷
粉筆少女本身住天水圍。2014年佢一路參與雨遮運動，清場後仍然到金鐘佔領區聲援。12月23號凌晨佢用粉筆喺牆上畫，結果引嚟14名重案組警員用「涉嫌干犯刑事毀壞罪」拘捕。12月28號，警方用個女仔阿爸無力照顧做理由，向法庭申請兒童保護令，接管個女仔，最後個女仔被判入女童院三星期。而外牆亦畀警方用膠帶封鎖，同埋派員通宵看住約莫13個鐘。

消息傳出後，事件引起激烈爭議。學民思潮召集人黃之鋒質疑警方做法。而律師認為用粉筆喺公共地方塗鴉唔算造成毀壞，只可以告佢行為不檢。而佢個粉筆花圖案同相關報道喺facebook「洗版」。學民思潮搞咗個聲援少女聯署，有5.5萬人參加。到2015年1月4號，有超過100名市民響應團體號召，到金鐘連儂牆聲援粉筆少女，人民力量譚得志、「女長毛」雷玉蓮同埋文化監暴成員藝人何韻詩亦有到場支持。

有文章喺網上流傳，指香港罪犯兼易服癖人士練家俊曾經出賣粉筆少女私隱，利用粉筆少女對佢嘅信任，將粉筆少女嘅照片放上親中派愛港之聲嘅討論區，結果令粉筆少女被好多親中派人士跟蹤同騷擾。

出女童院後，粉筆少女曾聲援捍衛沙田、遊覽完上水去屯門，同埋鳩嗚團活動。

## 參考
第26屆薩摩亞國會選舉

**第26屆薩摩亞國會選舉**喺2016年3月4號舉行，改選薩摩亞國會全部四十九席。

## 結果
執政嘅人權保護黨攞到壓倒性席數贏出，贏咗四十四席，比上次選舉多咗八席。現任總理圖伊拉埃帕會繼續執政。

## 攷

26
類:2016年選舉
化粧棉

**化粧棉**係用棉花整嘅薄片，除咗可以喺化粧嗰陣用嚟搽化粧品，亦可以做阻止流血嘅醫學用途。
北冰洋海冰縮水

**北冰洋海冰縮水**就係近幾十年北冰洋上面嘅海冰，睇得見嘅縮細情況。政府間氣候變化專門委員會（IPCC）第四次評估報告話溫室氣體係主因。另一份文獻指出縮水情況比模擬預測快得多。IPCC 第五次評估報告（IPCC Fifth Assessment Report）好有信心咁講，有力嘅證據指出，由1979年起夏天海冰持續大幅度上咁縮細。北冰洋呢區係四萬年以來最暖嘅，由 1979年 至 2013年之間，夏天海冰融化嘅時間以每十年多五日嘅速度上升。

## 攷
海冰

**海冰**就係海水凍到結冰。冰密度抵過水，所以會浮喺海面。海冰佔地球表面積 7%，佔海面積 12%。海冰集中喺南北兩極。由於風、水流同溫度嘅互相作用，海冰變得好快，有各式各樣嘅冰類型同特徵。海冰同冰山，冰川跌落海嘅冰唔同。唔同地點，大塊海冰好可能黐埋冰山。

## 攷
魁星閣 (佛山)

**魁星閣**（）係中國廣東佛山嘅一間有嶺南特色嘅樓閣式建築，喺南海區𧒽崗頂，家下屬𧒽崗公園嘅一部分。

佢係千燈湖片區自然地貌嘅最高位。

## 史
早期間嘢喺𧒽崗北約村，由於魁星主宰文運，喺儒士學子嘅心話有至高無上嘅地位，所以有好多讀書人嚟拜祭魁星，從而香火鼎盛。雖然間嘢喺1958年被拆，但直到2012年，佛山市人民政府將呢間嘢列入城市升級嘅重點行動計劃而決定，同南海區人民政府傾過喺𧒽崗頂搞返魁星閣，工期直到2013年底起好，2015年1月1號正式開放。

## 結構
*樓層數：7
*高度：大概60m
*建築總面積：2914.5m²
*樓層分佈：
*:7F：文星㕔
*:6F：文暉㕔
*:5F：文昭㕔
*:4F：文昌㕔
*:3F：文華㕔
*:2F：文修㕔
*:1F：文德㕔
*樓梯數：2（單向，逆上順落）
*𨋢數：1（凈畀傷殘人士用）
*2樓同1樓嘅大門口同地面接埋一齊

## 風格
佢嘅建築結構用咗中國傳統樓閣模式，採用基座、閣身、閣頂三段式處理，其中基座係兩層正方形結構，樓閣有五層樓。外觀係灰色調，重用咗西樵山奎光塔嘅建築元素；牆體用咗65萬嚿一模一樣嘅南海舊民居建築常用嘅大青磚；屋面係佛山出品嘅灰色陶瓦；門窗用菠蘿格硬木整成。每層樓有趟櫳門、花燈、緬柚木整成嘅木雕欄杆、坡頂嘅簷邊有銅色古鐘等傳統文化元素。入面重有石雕、磚雕、木雕、灰塑、牌匾、對聯、漢白玉彩畫等好多作品響度。

## 攷

## 連出去
* 魁星閣 佛山市地情网

類:佛山嘅塔
類:南海區
陳安立

**陳安立**（**Brian Chan**，）係香港ViuTV合約藝人，喺2012年加入now TV而入行，入行前做過模特兒同司儀工作。

## 簡歷
陳安立係已經死咗嘅香港保釣人士陳毓祥個細仔，中學讀浸信會呂明才中學。香港浸會大學畢業後，佢參加now TV搞嘅「CEO 選拔賽」入到總決賽，最後攞冠軍同「觀星台評審大獎」兩個獎，之後正式加入now TV。佢先後幫過Now 101台同Now觀星台做主持，2016年開始兼埋viuTV嘅工作。

## 演出
### 節目主持（ViuTV）
*2016年起：《區區有樂》
*2016年起：《體育係...》
*2016年：《G-1格鬥會》
*2016年：《學嘢》（第1-2集）
*2016年：《藝術進行中》
*2017年：《ViuTV 2018》
*2017年：《踢拖遊海南》
*2017年：《P牌網購團》
*2017年：《職場特工》（第1-6集）
*2018年：《前前線》
*2018年：《G-1格鬥會2》
*2018年：《世界盃稀客》
*2020年：《今日疫情》
*2020年：《今晚趁熱食》
*2020年：《駕到西澳》
*2020年：《轉機 ON AIR》
*2021年：《不一樣的節日》
*2021年：《ViuTV 5周年：繼續向前》
*2021年：《奧運有得揀》
*2021年：《七救星》
*2021年：《力圖打排球》
*2021年：《神跡·年中無休》（第1集）
*2021年：《入廟拜拜神隊友》（第3、5集）
*2022年：《Q仔練習生》
*2022年：《七福星》
*2022年：《疫情亦情》（第12集旁白）
*2022年：《人去公廁 我去公廁》
*2022年：《食得怪 先好嗌》
*2022年：《Fit馬偵察隊》
*2022年：《兜轉卡塔爾》
*2023年：《單車踩爆日本》
*2023年：《究竟煮乜賀新春》
*2024年：《穿越阿拉伯》
*2024年：《食得怪 先好嗌 2》
*2024年：《巴黎奧運火拼時刻》／《巴黎奧運爭勝一夜》
*2024年：《美麗40路最美一夜》
*2024年：《駐港家鄉味》
*2025年：《跑住玩》
*2025年：《ROVER 綜藝咁樣樣》
*2025年：《細事都被你看透》

### 劇集（ViuTV）
*2016年：《三一如三》 飾演 King Sir
*2018年：《身後事務所》 飾演 Tony（第11-12集）
*2018年：《做演藝嘅》飾演 邢俊
*2019年：《詭探前傳》 飾演 徐伯強（八爺）
*2019年：《婚內情》 飾演 Markus（第1集）
*2019年：《仇老爺爺》飾演 陳高大
*2019年：《娛樂風雲》飾演 邢俊
*2021年：《無限斜棟有限公司》 飾演 Rocky（第9-11集）
*2022年：《冥冥之中》 飾演 子健
*2022年：《季前賽》 飾演 陳國秋
*2022年：《繩角》 飾演 Kevin
*2023年：《社內相親》 飾演 李民宇
*2023年：《飛黃騰達》 飾演 歐陽睿（歐陽）
*2024年：《無人之境》 飾演 Buzz
*2025年：《三命》 飾演 Tony（第6集）
*2025年：《社畜再培訓先導計劃》 飾演 葉成林

### 劇集（霍士）
*2019年：《心冤》 飾 陳宏志

### 網絡劇集
*2018年：《向西聞記》 飾 Lucas
*2019年：《性敢中環》飾 Burberry男

### 節目演出（ViuTV）
*2017年：《歌度有…》（第7集演出）
*2017年：《譚校長·談欣賞》（第4、6集演出）
*2017年：《超低能特攻隊》（第1-5集嘉賓）
*2018年：《Trip精》（第31集嘉賓）
*2018年：《Good Night Show 全民星戰》（參賽者）
*2020年：《點相 III 先機算》（現場觀眾）
*2020年：《Show肌》（「Agent Muscle」）
*2021年：《ERROR自肥企画》（第2集嘉賓）
*2021年：《海陸勁技場》（參賽者）
*2021年：《賭命夫妻》（第2-3集嘉賓）
*2021年：《今餐有料到》（第141集嘉賓）
*2022年：《囝囝女女730》（第250集嘉賓）
*2022年：《爆谷一周》（第2集嘉賓）
*2022年：《你是我的後援會》（第9-10集嘉賓）
*2023年：《夏の競技》（第1、2、5集嘉賓）
*2023年：《Viu Chat》（第11集嘉賓）
*2023年：《我想身體健康》（第8集嘉賓）
*2023年：《正一廣東話》（第4集嘉賓）
*2024年：《我們與金牌的距離》（參賽者）
*2024年：《ROVER 團魂修煉》（第9集嘉賓）
*2024年：《美麗40路》（海選評判）
*2025年：《足球女將》（助教）
*2025年：《P1X3L 5G 上位計劃》（第15集嘉賓）
*2025年：《公司逼我打籃球》（參加者）

### 節目主持（now 觀星台）
*《102觀星總部》
*《男極觀星團》
*《大世路》
*《豪玩郵戲王》

### 節目主持（now 101台）
*《Lifetival》

### 電影
*2014年：《Delete愛人》 飾 公司職員
*2015年：《沒女神探》 飾 Brian
*2020年：《母夜叉》 飾 李言書（Leo）

## 參考

## 出面網頁
*
*MakerVille - 陳安立
羅沛琪

**羅沛琪**（**Pinky Lo**，）係香港前ViuTV電視主持人，喺2012年加入now TV而入行，入行前做過市場營銷同埋航空服務嘅客戶服務員。

## 簡歷
羅沛琪喺全完中學同埋香港城市大學國際研究一級榮譽畢業（副修韓文），參加now TV搞嘅「CEO 選拔賽」入到總決賽，最後攞殿軍，之後正式加入now TV，主要做娛樂主播。佢幫過Now觀星台做主持，2016年開始兼埋ViuTV嘅工作，2022年離巢。

## 演出
### 電視劇（ViuTV）

### 節目主持（ViuTV）

### 節目演出（ViuTV）

### 電視節目（now 觀星台）
*《102觀星總部》
*《Feel.純搞作》（第2-6輯）
*《Fashion Seoul大激戰》（第1-2輯）
*《先施呈獻: 樂基意中人 (All Made in Italy)》

### 廣告
*《中國平安保險》
*《韓國天京蔘》
*《The Glenlivet Whiskey》

## 參考

## 出面網頁
*
廣東省中西醫結合醫院

，又嗌，係中國廣東佛山嘅一間醫院，喺1993年成立，位置喺南海區桂城南五路16號。

佢係間有臨床、教學、科研、健康、保健同康復科學喺埋一齊嘅三甲中西醫結合醫院，亦係廣州中醫藥大學嘅附屬醫院同暨南大學嘅教學醫院。

## 出面網頁
*

類:佛山醫院
類:南海區
類:廣州中醫藥大學
類:暨南大學
鍾浠文

**鍾浠文**（，），係香港女模特兒、演員，上海出世，祖籍安徽，上海東華大學藝術設計系畢業，2008年到香港加入演藝圈，有「翻版徐子淇」嘅稱號，而家係種星堂娛樂旗下藝人。2015年佢又為佢阿媽嘅珠寶店兼任客席設計師。

## 演出
### 電視劇（ViuTV）
*2023年：《法與情》 飾 Joyce

### 電影
*2015年：《紀念日》 飾 Cherrie Ho

### MV
*周柏豪：《夠鐘》、《我不要被你記住》、《時辰未到》
*許志安：《你傷風我感冒》

## 參考
鬼計

《**鬼計**》（），係套2007年製作、2009年出碟嘅香港電影，由李伯達執導，曾國祥、唐寧、尹子維、黃浩然、谷祖琳、黎耀祥、謝雪心主演。
## 演員一覽
*曾國祥 	  	 
*唐寧	  	 
*尹子維	  	 
*黃浩然
*谷祖琳 	  	 
*黎耀祥 	  	 
*謝雪心 	  	 
*張嘉倫 	  	 
*李彩寧 	  	 
*麥耀佳 	  	 
*吳曉君 	  	 
*張旭燊 	  	 
*曾健勇 	  	 
*莫芮莛	  	 
*陳煦晴	  	 
*黃偉亮

## 出面網頁
*
沙田社區網絡

**沙田社區網絡**（**Shatin Community Network**，簡稱**沙網**），係香港本土派地區組織，2015年成立，主要服務沙田區。佢哋而家響沙田區議會冇晒議席。

## 區議員
*黃學禮（沙田區松田選區，同樣係沙田區政成員）
*黃浩鋒（沙田區下城門選區，同樣係沙田區政成員）
東九龍社區關注組

**東九龍社區關注組**（**East Kowloon Community，**簡稱：東九社關組），係香港本土派地區組織，2015年成立，主要服務東九龍。佢曾經響觀塘區議會有一個議席。

## 區議員
*黃子健（觀塘區樂華北選區，2021年劈炮）

## 睇埋
*鄺葆賢
*陳澤滔
𩶘魚

**𩶘魚**（***Sparidae***），又寫做**鱲魚**，學術上叫**鯛科**，係種食用魚，生物學分類係屬鱸形目。佢哋廣泛分佈喺全世界熱帶同溫帶沿岸淺水區。
金絲𩶘

**金絲𩶘**（***Rhabdosargus sarba***），又寫做**金絲鱲**，係種𩶘魚，生物學分類係屬平鯛屬。
黑𩶘

**黑𩶘**（***Acanthopagrus schlegelii***），又寫做**黑鱲**，或者叫**黑沙𩶘**，係種𩶘魚，生物學分類係屬棘鯛屬。
紅𩵼

**紅𩵼**（***Lutjanus argentimaculatus***），又寫做**紅鮪**，係種𩶘魚，生物學分類係屬笛鯛科笛鯛屬。
細鱗

**細鱗**（***Plectorhinchus cinctus***），又叫**包公魚**、**花石鱸**，係種食用魚，生物學分類係屬石鱸科胡椒鯛屬。
泥黃

**泥黃**（***Lethrinus haematopterus***），係種食用魚，生物學分類係屬龍占魚科裸頰鯛屬。
連尖

**連尖**（***Lethrinidae***），又叫**連占**、**龍占**，學術上叫**龍占魚科**，係種食用魚，生物學分類係屬鱸形目。
南海活水公園

係中國廣東佛山嘅一間公園，2010年8月31號正式對外開放，位置喺南海區桂城街道，北邊靠住海三路；西邊靠住𧒽崗公園；東邊靠住桂瀾路居民小區同住宅；南邊靠住桂城北約小區。

間嘢同千燈湖公園、𧒽崗公園相通。

## 睇埋
* 千燈湖公園
* 𧒽崗公園

類:佛山公園
類:南海區
海三路

**海三路**（）係中國廣東佛山嘅東西走向馬路，喺南海區。西邊從文昌路同文華北路嘅交界開始，一直向東去到南平路同桂瀾路嘅交界。

## 敘述
全長2.8km，闊28～52米，雙向4～6車道，馬路西窄東闊。

## 經過嘅道路
條路從西到東排，**加粗**嘅字係主幹道：
*文昌路、**[[文華路 (佛山南海)|文華北路]]**
*南一路
***[[南海大道|南海大道北]]**
*南五路
*燈湖西路
*燈湖東路
*錦園路
***[[桂瀾路]]**、南平路

類:佛山道路
類:南海區
哥薩克人

**哥薩克人**係東斯拉夫人一種，發源自東歐烏克蘭同俄羅斯南部，係個遊牧民族，17世紀積極向東擴張，
土耳其人

**土耳其人**（，）係發源自土耳其嘅一個族群，估計全球約莫有6.3到6.9千萬人。

## 攷
巴斯克人

**巴斯克人**係發源自西歐巴斯克地區嘅一個族群，估計全球約莫有2到3百萬人。權威嘅圖書，例如香港讀者文摘出版社出版嘅，推論巴斯克人或者喺舊石器時代晚期克羅馬儂人嘅後代.
薩米人

**薩米人**（，**Sámit **）係發源自北歐嘅一個原住族群，主要分佈芬蘭、挪威、瑞典同俄羅斯，估計全球約莫有14萬人。

## 拎
*
* Saami Council
* 
* Encyclopaedia of Saami Culture
哥德人

**哥德人**係日耳曼人嘅分支，到大約4世紀時分裂做東哥德人同西哥德人，用聶斯特河做分界。
西哥德人

**西哥德人**係哥德人嘅分支，勢力範圍係聶斯特河以西，佢哋係滅西羅馬帝國嘅其中一個蠻族。
東哥德人

**東哥德人**係哥德人嘅分支，勢力範圍係聶斯特河以東，最鼎盛時期係3到4世紀。
法國人

**法國人**（，），又叫**法蘭西人**，係發源自法國嘅一個族群，估計全球約莫有1億人以上。

## 攷

## 拎
* Discover France
* The Rude French Myth
* INSEE - ''Institut National de la Statistique et des Études Économiques''  - French official statistics from INSEE
* CIA World Fact Book. 2005 
* US Department of State. 2005
普什圖人

**普什圖人**係發源自南亞嘅一個族群，屬伊朗人分支，主要分佈阿富汗同巴基斯坦，估計全球約莫有4.9千萬人。
文昌路 (佛山南海桂城)

**文昌路**（）係中國廣東佛山嘅東西走向馬路，喺南海區。西邊從佛山大道開始，一直向東去到文華北路同海三路嘅交界。

## 敘述
全長2.8km，闊24米，雙向4車道。

## 經過嘅道路
條路從西到東排，**加粗**嘅字係主幹道：
***[[佛山大道]]**
***[[汾江路|汾江北路]]**
***[[南海大道|南海大道北]]**
*貨站路
*河濱路
*南提路
*文沙路
*文慶路
***[[文華路 (佛山)|文華北路]]**、海三路

類:佛山道路
類:南海區
塞爾維亞人

**塞爾維亞人**係發源自塞爾維亞週圍地方嘅一個族群，屬南斯拉夫人分支，估計全球約莫有1.15到1.25千萬人。
大口環道

**大口環道**（），係香港沙灣（大口環）一條馬路，道路呈U形，兩邊連接住域多利道，中段（南面）同沙灣徑交匯。
羅富國徑

**羅富國徑**（），係香港沙灣一條馬路，由沙宣道開始，另一邊係掘頭路。街名係嚟自第二十任香港總督羅富國。
數碼港道

**數碼港道**（），係香港鋼綫灣一條馬路，由域多利道開始，去到沙灣徑。街名係嚟自數碼港。
華富道

**華富道**（），係香港雞籠灣華富邨一條馬路，由薄扶林道同石排灣道交界開始，去到華景街。佢全長1.1公里，並且喺上世紀60年代所建築嘅。
薄扶林水塘道

**薄扶林水塘道**（），係香港薄扶林去扯旗山嘅一條馬路，由薄扶林道開始，去到山頂道。街名係嚟自薄扶林水塘。
金粟街

**金粟街**（），係香港薄扶林一條馬路，由域多利道開始，去到碧荔道。嗰度係薄扶林其中一個豪宅集中地。
田灣山道

**田灣山道**（），係香港田灣一條馬路，由田灣街開始，去到石排灣道。街名係嚟自田灣山，但去唔到田灣山山頂。
田灣海旁道

**田灣海旁道**（），係香港田灣去雞籠灣嘅一條馬路，由香港仔海傍道同魚市場道交界開始，去到華貴道同華隆徑交界。
華景街

**華景街**（），係香港雞籠灣華富邨一條馬路，由華富道開始，去到華康街同華翠街交界。
洛陽街

**洛陽街**（）係香港香港仔一條馬路，由香港仔大道開始，去到成都道。街名係嚟自古都洛陽。

有香港史學者講響1890年到1920年，呢度附近有間大成紙廠（而家香港仔工業學校個位置），所以就攞「洛陽紙貴」嘅意思，將呢條街叫做洛陽街。

注：臺北市萬華區亦都有一條洛陽街

## 參考
西安街

**西安街**（），係香港香港仔一條馬路，由成都道開始，去到香港仔大道。街名係嚟自中國古都西安。
鴨脷洲大街

**鴨脷洲大街**（），係香港南區鴨脷洲一條馬路，由利枝道開始，去到山明街。
鴨脷洲徑

**鴨脷洲徑**（），係香港鴨脷洲一條馬路，由鴨脷洲橋道開始，去到鴨脷洲海傍道。
美蓓亞

**美蓓亞集團**係日本一公司，主營業務軸承等機械加工零部件事業、精密小型微電機等電子機械設備事業等，係日本第一間微型、細口徑滾珠軸承專業生產廠家，1951年創立，以此為基礎逐步擴展至機械加工、電子設備加工領域。

## 出面網頁

*   
** Measuring Components Business Unit  
* NMB Sales Co., Ltd. 
* Daiichi Seimitsu Sangyo Co., Ltd. 
* NMB-Minebea Thai Ltd. 
* 美蓓亞集團中國事業 
* NMB Korea Co., Ltd. 
* Moatech Co., Ltd. 
* NMB-Minebea India Private Ltd. 

* NMB (USA) Inc. 
* New Hampshire Ball Bearings, Inc. 
* NMB Technologies Corporation 

* NMB-Minebea-GmbH 
* myonic GmbH 
* CEROBEAR GmbH 

* NMB Italia S.r.l. 

* NMB Minebea S.A.R.L. 

類:日本公司
鴨脷洲橋道

**鴨脷洲橋道**（），係香港香港仔去鴨脷洲一條馬路，由香港仔海傍道同黃竹坑道交界開始，去到海怡路，中間經過鴨脷洲橋。
丹素華盛頓

**丹素華盛頓**（，）係美國男演員、電影導演、電影監製。憑2001年電影《邊緣特訓》攞到2002年第74屆奧斯卡金像獎最佳男主角，2016年攞到第73屆金球獎終身成就獎。

## 攷

## 出面網頁

* 

類:電影導演
類:奧斯卡金像獎最佳男配角
類:奧斯卡金像獎最佳男主角
利東邨道

**利東邨道**（），係香港鴨脷洲一條馬路，形狀似「d」字，對外連接住鴨脷洲徑。街名係嚟自利東邨。
漁安苑道

**漁安苑道**（），係香港鴨脷洲一條馬路，由利東邨道開始，另一邊係掘頭路。街名係嚟自漁安苑。
維也納會議

**維也納會議**係由1814年9月18號到1815年6月9號期間喺奧地利維也納開嘅外交會議，主要為咗傾下點樣收拾拿破崙戰爭之後嘅局勢。根據會議結果，法國無咗之前征服嘅所有領土，而普魯士、奧地利同俄羅斯就攞到大量領土。
新古典主義

**新古典主義**（英文：**Neoclassicism**）係18世紀開始西歐嘅藝術、文學同文化運動，追尋古希臘同古羅馬風格，同嗰期風行嘅巴洛克主義同洛可可主義有鮮明對比。
大北方戰爭

**大北方戰爭**係俄羅斯沙皇國同瑞典之間由1700年2月22號到1721年9月10號打嘅戰爭，主因係兩國要爭波羅的海出海口，最後俄國打贏咗，國勢大盛，相反瑞典就逐漸沒落。

類:俄羅斯戰爭
類:俄羅斯沙皇國
鄉村音樂

**鄉村音樂**係起源自1920年代嘅美國南部嘅音樂，曲風屬傳統民歌，比較用得多木結他。
的士高音樂

**的士高音樂**係起源自1960年代尾嘅美國嘅跳舞音樂，專播呢種音樂嘅舞廳就係叫的士高。
史提芬茨威格

**史提芬茨威格**（，）係奧地利猶太裔作家，比較擅長寫傳記同小說，出名作品包括短篇小說《一個生保女人嘅來信》（*Brief einer Unbekannten*）。
法蘭西一世

**法蘭西一世**（法文：**Francis I**，）係法國君主，1515年到1547年在位，係法國史上其中一位比較受歡迎嘅國王。
瑪麗亞杜麗莎

**瑪麗亞杜麗莎**（，）係奧地利女大公、匈牙利同波希米亞女王，兼神聖羅馬帝國皇后。

## 出面網頁
聖灰禮儀日

**聖灰禮儀日**，又叫**蒙灰日**、**聖灰星期三**，係基督教節日，喺四旬期頭一日，即係復活節前46日，主要儀式係用聖灰喺額頭劃十字。
巴爾喀什湖

**巴爾喀什湖**係哈薩克東面一個鹹水湖，面積16,400平方公里，曾經係大清同沙俄界湖。
諸聖日

**諸聖日**，又叫**諸聖節**，係基督教節日，天主教同聖公會都將佢定喺每年11月1號，東正教就將佢定喺五旬節後頭一個禮拜日。

諸聖節喺7世紀先開始有，本來喺5月13號，18世紀先至搬去11月1號。

## 攷
烏布蘇湖

**烏布蘇湖**（）係蒙古國同俄羅斯圖瓦之間嘅一個鹹水湖，面積3,350平方公里。

## 地理
烏布蘇湖長84公里，闊79公里，平均深度6米。流入呢個湖嘅主要河流係由杭愛山流去東面嘅圖倫河（）、納爾河（Nariin gol）、特斯河（）， 同埋由西面嘅阿爾泰山流過嚟嘅哈爾黑拉河（）同埋桑格河（Sangil gol）。

## 生態環境
呢片面積龐大個集水區，由於冇出口，所以做咗高鹽度水域（鹽度係千分之18.8，係海水鹽度嘅1.5倍），鹽度主要嚟自硫酸鈉離子。

呢個湖每年10月到第二年5月係冰期。喺夏天呢個湖水面温度係25℃，水底温度係19℃。

已經喺烏布蘇湖發現29種魚類。其中之一係短頜山雅羅魚（*Oreoleuciscus potanini*）。

## 參考

## 連出去

*聯合國教科文組織世界遺產中心
*資料匯總
* 烏布蘇湖保護區  
*  自然遺產保護基金會上的相關頁面
主顯節

**主顯節**，又叫**顯現日**，係基督教節日，喺每年1月6號，即係聖誕節之後12日，紀念耶穌第一次畀外地人（東方三賢士）睇。
波波湖

**波波湖**係玻利維亞西南面一個鹹水湖，面積1,000平方公里，係全國第二大湖。
索爾頓湖

**索爾頓湖**係美國加州南面一個鹹水湖，面積889平方公里。

### 參考
* Background Information on the Salton Sea（California Department of Fish and Wildlife）
范立礎

**范立礎**（，）係中國橋樑結構同抗震專家，中國工程院院士，浙江鎮海人，上海出世。范立礎師承李國豪，從事橋樑結構理論五十幾年，大量應用於實踐。

范立礎喺2016年5月3號病逝，終年82歲。

## 參考

*中國工程院/范立礎院士簡介
丹水坑

**丹水坑**（）係中國廣東廣州嘅一個風景區兼旅遊勝地，1995年10月開始營運，位置喺黃埔區南崗丹水坑路1111號。佢既係中國國家AA級旅遊景區，有「丹水勝境」之稱，又係廣州經濟技術開發區西區嘅旅遊景點之一。

## 概況
景區有12公頃咁大。入面有6個功能區，分別係銅鼓山景區、休閒渡假區、丹水湖景區、體育活動中心區、商業服務區同埋娛樂活動區。而銅鼓山自然保護區入面嘅楊四將軍廟人文景區早喺1995年10月重修兼對外開放。而附近嘅樂園、高爾夫場、馬場、射箭場都係後嚟陸續開放。

## 景區

景區分有別墅區、銅鼓山景區、高爾夫景區、馬場、笑翻天樂園同山谷遊樂園、高爾夫俱樂部七大部分。
### 銅鼓山（佛跡嶺）
#### 楊四將軍廟
公園正門一廟兼嶺南特色建築，喺大清光緒卅一年（1905年）起好，入面有擺住楊四將軍、呂祖（純陽）雲山先姐、金山仙娘嘅石像。1994年11月被列為廣州市文物保護單位。

楊四係大宋時期，湖南長沙人，有古仔話佢7歲做咗神，斬咗成日搗亂檔嘅無義龍後封為將軍。由於佢可以鎮水驅瘟，所以長江流域地區有好多人拜佢。大清尾，由於廣州爆瘟疫，重波及到南崗一帶，宏崗村徐景良帶咗13位村民，用咗10幾日時間，行路到江西請返楊四，從而成功驅瘟。後嚟啲人為咗記得佢，先至起咗間廟嚟拜楊四嚟祈求吉星拱照同福壽康寧。

#### 財神廟、文武廟、金花廟、華佗廟
景區西北角四廟，都喺大清時期起好，1995年重修過，佢係中國大陸嘅民間廟宇之四。四間嘢都擺住：

#### 十八福地
景區山腳東北角一景，傳說天官係中國民間嘅傳說大神、成日為民送福。由於舊時係天官作福之地，所以大石有18隻「福」字同8隻蝠鼠響度，遊人喺景區搵齊18隻「福」字同8隻蝠鼠就係代表五福臨門同瑞福入宅嘅福氣。
#### 仙人腳印
景區東邊一景，喺佛跡洞頂嘅大石上邊。傳說話何仙姑喺東樵（今日嘅羅浮山）到南海拜觀音，半佬咁啱經過丹水坑，睇到啲靚景而吸引咗，而佢行第五步又到嚿大石，而留低「腳印」、「仙人床」同「天南寶鑒」。何仙姑走嗰時，第六步到沙步村嘅馬騮崗。
#### 方壺亭
景區中心一景，喺楊四將軍廟東門附近，亦係丹水古八景之一。大元之前，嚿石喺條河邊，隔籬有樖好老嘅松樹冚住。傳說話成日有位個面珠好似細路嘅老坑，坐喺嚿石無所事事噉玩捉棋，但嗰時冇人知兩位老坑係點上嚟。後嚟通過「蓮來弱水，唯靈仙可渡，方壺圓橋，乃仙子可居。」呢句先至知佢係點爬上到座亭入面。啲人為咗享受神仙之樂，大清時先至搞咗座亭出嚟。1995年重修之後變靚咗。
#### 仙源廟
景區東邊一景，入面擺住和仙、合仙、齊天大聖三座神像嚟代表精靈活潑、和睦、闔家安康、夫唱婦隨同家和萬事興噉解。
#### 丹水仙源
景區東邊一景，丹水古八景之一。好耐之前有條泉水好似溪流噉從上邊流落嚟，好似花果山嘅水簾洞噉。後嚟地貌變咗，泉水同瀑布消失嗮，溪流變成「一線天」嘅奇景，而石上嘅「丹水仙源」四字係古代啲人留咗落嚟。2011年12月15號被列為蘿崗區（今日嘅黃埔區）文物。

#### 佛跡洞同海光禪寺
景區東邊一景，喺大清道光庚子年（1840年）由海光禪師帶徒弟鑿石而成，窿入面有彌勒佛、觀音菩薩，十八羅漢嘅石像響度。佢啲臥佛係廣州地區最大嘅石雕佛。傳說話摸佛會有吉利同萬事如意嘅福氣。佢喺2002年9月被列為廣州市登記保護文物，2011年11月14號被列為蘿崗區（今日嘅黃埔區）保護文物。

#### 丹砂井
景區北邊一景，丹水古八景之一，喺大元時期起好。長年有清泉同水質比較靚嘅講法。
#### 丹水龍泉
景區中部一景，喺楊四將軍廟嘅地面天井位，係廟嘅古蹟之一，亦係廟嘅龍脈所在地。啲水係好清嘅天然礦泉水。
#### 氾荷池
景區南邊一景，丹水古八景之一。水池種咗好多蓮花，山上啲風一吹，荷葉輕飄水面，好似船仔撐艇噉，而且香氣襲人。
### 笑翻天樂園
佢係公園最大嘅遊樂場，包括咗兒童樂園、水上樂園、機動遊戲園一部分。1996年開放。但水上樂園係個專門畀成年人玩嘅極限挑戰地方。
### 高爾夫俱樂部
佢係公園專門玩高爾夫嘅場地，喺1998年開放。入面除咗畀有錢人玩高爾夫之外，有時會搞其它帶有特色元素嘅主題展覽等。

## 門票同開放時間
;開放時間
*每日08:00～17:00
*銅鼓山景區方面，凡係行雷或落雨天時，唔畀入去佛跡洞天、邀仙亭或銅鼓石景區玩。

;門票
*雖然門飛唔散賣，但兩邊嘅全票收費形式唔一樣：
*:入去銅鼓山：每位￥10。
*:入去笑翻天樂園：每位￥50。
*6＜歲數≤18／全日制大學本科或以下學歷啲人：半票
*身高≤1.2m嘅細路／歲數≥65嘅老坑（要有廣州嘅老人證或中國大陸嘅身份證）／記者（要有記者證）／現役軍人（要有軍官證）／殘疾人（要有殘疾證）：免費
*凡係有機動車啲遊客入場時，￥20／次。
*另外，機動遊樂場同山谷遊樂園嘅遊樂項目、高爾夫球場係另外收錢，唔同銅鼓山同埋笑翻天樂園互通。

## 連出去

* 广州丹水坑风景区 蚂蜂窝
* 丹水坑风景区 廣州數字文化網

類:廣州公園
類:黃埔區
類:廣州旅遊景點
米高德格拉斯

**米高德格拉斯**（，）係美國電影演員，奧斯卡金像獎最佳男主角獎得主。

## 出面網頁

* 
* 

類:動作片演員
類:猶太人
類:奧斯卡金像獎最佳男主角
尼古拉斯基治

**尼古拉斯基治**（，原名，）係美國演員、監製。1996年憑電影《*Leaving Las Vegas*》入面扮酒鬼攞到當年度奧斯卡金像獎最佳男主角。

尼古拉斯基治嘅家族係演藝世家，唔少親戚都從事演藝事業，當中有演員同埋導演，包括佢阿叔名導演。尼古拉斯基治唔想人哋話佢擝衫尾入電影圈，所以改咗個藝名Nicolas Cage入行。

近年尼古拉斯基治嘅髮線開始後移，佢好介意，唔鍾意記者問佢有關頭髮嘅問題。

## 電影演出
*《奪面雙雄》
*《驚天動地》
*《何必偏偏玩謝我》

## 出面網頁

* 

類:美國電視男演員
類:美國配音員
類:奧斯卡金像獎最佳男主角
類:動作片演員
南風道

**南風道**（），係香港黃竹坑嘅一條馬路，由黃竹坑道同香港仔隧道入口交界開始，去到深水灣道。
林月琴 (中國)

**林月琴**（；；）係中國人民解放軍嘅一位將領，安徽六安金寨縣人。做過廣州市八一實驗學校第一任校長同中國共產黨支部書記。

佢1929年參加過由中共領導嘅革命；1935年參加過長征；1936年加入中國共產黨；1946年5月開辦過東北民主聯軍南崗幹部子弟學校重做埋校長；之後做過中華人民共和國總政治部顧問、第六屆全國人大常委會委員同埋第五屆全國政協委員。

## 連出去
*忠贞——罗荣桓夫人：林月琴
*罗荣桓元帅夫人林月琴诞辰100周年纪念活动在北京、广州举行

月琴
類:安徽人
類:中國共產黨員
赤柱大街

**赤柱大街**（），係香港赤柱嘅一條馬路，由赤柱市場道開始，另一邊係掘頭路。
香島道

**香島道**（），係香港黃竹坑去淺水灣嘅一條馬路，由黃竹坑道同壽山村道交界開始，去到淺水灣道。

香島道本嚟係香港島東南主要道路，由筲箕灣去到香港仔，同時亦係群帶路（赤柱到維多利亞城）一部份。1961年9月1號，香島道被分拆做八段，分別係柴灣道（部份）、大潭道、赤柱峽道、淺水灣道（部份）、香島道、黃竹坑道、香港仔大道（包括而家香港仔海旁道東部路段）同石排灣道。
赤柱市場道

**赤柱市場道**（），係香港赤柱嘅一條馬路，由赤柱新街開始，去到赤柱大街。嗰度有赤柱市集。
黃麻角道

**黃麻角道**（），係香港赤柱嘅一條馬路，由赤柱村道同東頭灣道交界開始，去到赤柱炮台閘口。
赤柱村道

**赤柱村道**（），係香港赤柱嘅一條馬路，由赤柱峽道同大潭道交界開始，去到黃麻角道同東頭灣道交界。
亞士厘道

**亞士厘道**（），係香港九龍尖沙嘴嘅一條馬路，由中間道開始，另一邊係掘頭路。
九龍公園徑

**九龍公園徑**（），係香港九龍尖沙嘴嘅一條馬路，由梳士巴利道開始，去到廣東道。街名係嚟自九龍公園。
徐心怡

**徐心怡**（）係演員徐榮孻女，兩父女喺電視劇《愛·回家》合演兩爺孫，成為香港藝能界一時佳話。

類:香港童星
心怡
堪富利士道

**堪富利士道**（），係香港九龍尖沙嘴嘅一條馬路，由彌敦道同海防道交界開始，去到加拿分道同赫德道交界。
宜昌街

**宜昌街**（），係香港九龍尖沙嘴嘅一條馬路，由漢口道開始，去到亞士厘道。街名係嚟自湖北宜昌。
漢口道

**漢口道**（），係香港九龍尖沙嘴嘅一條馬路，由海防道開始，去到梳士巴利道。街名係嚟自湖北漢口。
海防道

**海防道**（），係香港九龍尖沙嘴嘅一條馬路，由廣東道開始，去到彌敦道同堪富利士道交界。街名係嚟自越南海防。
赫德道

**赫德道**（），係香港九龍尖沙嘴嘅一條馬路，由加拿分道同堪富利士道交界開始，去到麼地道、河內道同白蘭軒道交界。
金巴利街

**金巴利街**（），係香港九龍尖沙嘴嘅一條馬路，由天文臺道開始，去到加拿分道。

條街有唔少韓國人住，開咗唔少韓國雜貨舖同食肆，所以又叫做**韓國街**。
香港墳場一覽

**香港墳場**分為政府管理嘅公眾墳場同私人經營嘅墳場；此外，重有公營同私營嘅火葬場。

由於香港土地短缺，1976年香港政府已經停止處理可以永久土葬嘅私人墳場，並鼓勵火葬。因此，根據食環署政策，凡喺係公眾墳場土葬超過7年嘅骸骨，都一定要執骨搬走，以節省土地資源。2000年行政會議經過檢討之後，建議所有喺執行職務嘅時候因為「英勇過人嘅行為」而喪生嘅公務員同非公務員，都可以獲准永久土葬。點樣係「英勇過人嘅行為」 就由行政長官根據英勇勳章標準釐定。

## 食物環境衞生署墳場

食物環境衞生署轄下共有10個公眾墳場、6個政府火葬場、12個公眾骨灰安置所同9個紀念花園。

### 公眾墳場
;香港島
* 香港墳場
* 掃桿埔咖啡園墳場 （1961年停止接受新申請）
* 赤柱監獄墳場（懲教署管理，安葬死囚）
;九龍
* 新九龍8號墳場（鑽石山金塔墳場）（1961年停止接受新申請）
;新界
* 和合石墳場*
* 長洲墳場*
* 大澳墳場*
* 禮智園墳場*
* 沙嶺墳場
* 沙嶺金塔墳場
(*)提供土葬墓地

### 政府火葬場
;香港島
* 哥連臣角火葬場
;九龍
* 鑽石山火葬場
;新界
* 葵涌火葬場
* 和合石火葬場
* 長洲火葬場
* 富山火葬場

### 紀念花園
;香港島
*哥連臣角紀念花園
;九龍
*鑽石山紀念花園
;新界
*富山紀念花園
*和合石紀念花園
*長洲紀念花園
*坪洲紀念花園
*南丫島紀念花園
*葵涌紀念花園
*曾咀紀念花園

### 靈灰安置所
;香港島
*哥連臣角靈灰安置所
*哥連臣角新廈靈灰安置所
*黃泥涌道靈灰安置所
;九龍
*鑽石山靈灰安置所
;新界
*富山靈灰安置所
*葵涌靈灰安置所
*曾咀靈灰安置所
*和合石靈灰安置所
*長洲靈灰安置所
*禮智園靈灰安置所
*南丫島靈灰安置所
*坪洲靈灰安置所

## 國殤紀念墳場
由英聯邦戰爭公墓委員會 （Commonwealth War Graves Commission）管理嘅墳場：

### 東區柴灣
* 歌連臣角軍人墳場
* 西灣國殤紀念墳場

### 南區赤柱
* 赤柱軍人墳場

### 元朗新田
* 廓爾喀軍人墳場（1997年6月30號因為香港回歸而關閉）

## 私營墳場
### 華人永遠墳場管理委員會
華人永遠墳場管理委員會係根據《華人永遠墳場條例》所成立嘅法定非牟利組織，為香港華裔永久性居民提供各類墓地服務，轄下有四個墳場：
;香港島
* 香港仔華人永遠墳場
* 柴灣華人永遠墳場
;新界
* 荃灣華人永遠墳場
* 將軍澳華人永遠墳場

File:HK Aberdeen Chinese Permanent Cemetery Gate.jpg|香港仔華人永遠墳場
File:HK Tseung Kwan O Chinese Permanent Cemetery 1.JPG|將軍澳華人永遠墳場
File:Tsuen Wan Chinese Permanent Cemetery (Hong Kong).jpg|荃灣華人永遠墳場


### 原居民墳場
 

* 響石墳場（荃灣鄉事委員會）
* 青山灣漁民墳場（屯門龍發街）

### 其他私營墳場

;香港島
* 香港華人基督教聯會薄扶林道墳場 
* 昭遠墳場
* 猶太墳場
* 回教墳場
* 印度墳場
* 跑馬地天主教聖彌額爾墳場
* 祆教墳場，又叫波斯墳場
* 馬場先難友公墓
* 香港佛教墳場
* 歌連臣角回教墳場
* 歌連臣角天主教聖十字架墳場
* 軍人墳場
* 苦修女墳場
;九龍
* 香港華人基督教聯會九龍墳場（新九龍1號墳場）
* 安貧姊妹修會墳場（新九龍2號墳場）
* 長沙灣天主教聖辣法厄爾墳場（新九龍第2662號內地段墳場）
;新界
* 道風山基督教墳場
* 崇謙堂崇真會基督教墳場
* 西貢天主教墳場
* 川龍全完堂墳場
* 青山基督教墳場
* 思親公園
* 廓爾喀軍人墳場
* 長洲天主教墳場
* 長洲基督教墳場

File:High West 6.jpg|香港華人基督教聯會薄扶林道墳場
File:ChiuYuenCemetery.jpg|昭遠墳場
File:HK_StMichaelsCatholicCemetery.JPG|天主教聖彌額爾墳場
File:HK_ParseeCemetery.JPG|祆教墳場


## 私營火葬場
* 西竹林廟
* 竹林禪院
* 羗山觀音廟
* 靈隱寺
* 寶蓮寺
* 寶林寺

## 特殊墳場
* 浩園
* 景仰園
* 赤柱監獄墳場

## 參考
紅磡繞道

**紅磡繞道**（），係香港九龍尖沙嘴去紅磡嘅一條馬路，由梳士巴利道開始，去到紅磡道同紅磡南道交界。
天文臺道

**天文臺道**（），係香港九龍尖沙嘴嘅一條馬路，由漆咸道南開始，去到天文臺圍。街名係嚟自香港天文台。
麼地道

**麼地道**（），係香港九龍尖沙嘴嘅一條馬路，由彌敦道開始，去到科學館道。街名係嚟自印度商人麼地。
碧仙桃路

**碧仙桃路**（），係香港九龍尖沙嘴既一條馬路，連接加拿分道同麼地道。碧仙桃路呢個名嚟自英國西南部城市碧仙桃市（Bristol）。碧仙桃路嘅西面有間好出名嘅美麗都大廈（一邊入口喺碧仙桃路，另一邊入口喺彌敦道），碧仙桃路嘅東北面喺大型商場K11（K11嘅入口喺碧仙桃路同加拿分道交界既角落頭），嗰度係年輕人聚集嘅熱門地方之一。
屈臣氏

**屈臣氏**（；）係亞洲地區嘅一間連鎖個人護理產品嘅零售商，亦係長江和記實業旗下嘅一間公司，主要做藥房、個人護理同健康護理嘅生意，而家喺中國大陸、香港、澳門、臺灣、星加坡、馬來西亞、印尼、泰國、日本、南韓、菲律賓、土耳其同烏克蘭都有分店。

## 出面網頁
* 中國大陸
* 香港
* 臺灣
* 馬來西亞
* 星加坡

類:香港連鎖舖
類:香港藥房
先施

**先施**（**Sincere**）係一間香港百貨公司，1900年成立。而家由先施有限公司（）持有。

## 香港
第一間先施百貨開喺中環皇后大道中172號。1917年搬咗去上環德輔道中173至179號，嗰時係一棟6層大樓，頂樓係先施樂園，係香港第一棟有𨋢嘅大樓。1973年改建為27層大樓，而總部就喺1995年3月13號搬去銅鑼灣禮頓道77號禮頓中心。

而家有四間分店。喺香港島有中環店。而九龍就有兩間，一間喺旺角，另一間喺深水埗。喺新界荃灣有一間。

先施百貨喺2012年同屈臣氏集團首次合作，喺油塘開設全港首間百貨同埋超市二合一全新概念店SU-PA-DE-PA。

## 中國大陸
先施喺中國大陸都開過分店。1930年代，佢喺上海嘅分店被稱為四大百貨公司之一。中華人民共和國成立後，先施喺中國大陸嘅分店都被充公。

1993年，先施公司用外資企業身份返返去南京路，新址設喺南京東路479號，不過為因經營不善，過咗幾年又再退出中國大陸市場。

## 參考

## 出面網頁
*先施
丹水坑路

**丹水坑路**（）係中國廣東廣州嘅南北走向馬路，喺黃埔區南崗，南邊從黃埔東路開始，一直去到北邊嘅丹水坑景區附近嘅宏崗路。

## 敘述
全長1.7km，闊10～22米，雙向2～4車道，南闊北窄。

## 經過嘅道路
條路從西到東排，**加粗**嘅字係主幹道：
*
*筆崗路
*宏達路
*宏崗路

## 特色
呢條馬路兩邊，南邊以工廠廠房為主，而北邊以農村同景區為主。

類:廣州道路
類:黃埔區
宏達路

**宏達路**可以係：
*宏達路 (廣州)：喺廣東廣州黃埔區。
*宏達路 (東莞)：喺廣東東莞，有2條。
*宏達路 (中山)：喺廣東中山。
*宏達路 (江門)：喺廣東江門蓬江區。
*宏達路 (梅州)：喺廣東梅州五華縣。
*宏達路 (南寧)：喺廣西南寧青秀區。
*宏達路 (欽州)：喺廣西欽州欽北區。
*宏達路 (仙桃)：喺湖北仙桃。
*宏達路 (杭州)：喺浙江杭州餘杭區。
*宏達路 (寧波)：喺浙江寧波餘姚市。
*宏達路 (湖州)：喺浙江湖州德清縣。
*宏達路 (香港)：喺香港元朗。
*宏達路 (石家莊)：喺河北石家莊，有3條。
*宏達路 (衡水)：喺河北衡水，有2條。
*宏達路 (秦皇島)：喺河北秦皇島海港區。
*宏達路 (鄭州)：喺河南鄭州，有3條。
*宏達路 (南陽)：喺河南南陽內鄉縣。
*宏達路 (重慶)：喺重慶石柱土家族自治縣。
*宏達路 (福州)：喺福建福州連江縣。
*宏達路 (北京)：喺北京大興區。
*宏達路 (鄂爾多斯)：喺內蒙古鄂爾多斯鄂托克旗。
*宏達路 (廣元)：喺四川廣元利州區。
*宏達路 (德陽)：喺四川德陽什邡市。
宏達路 (廣州)

**宏達路**（）係中國廣東廣州嘅南北走向馬路，喺黃埔區南崗，西邊從宏發儲運公司門口開始，一直去到東邊嘅丹水坑路。

## 敘述
全長720m，闊9米，雙向2車道。

## 經過嘅道路
條路從西到東排，**加粗**嘅字係主幹道：
*金竹坑路
*丹水坑路

類:廣州道路
類:黃埔區
宏達路 (香港)

**宏達路**（）係香港嘅東西走向主幹道，喺新界元朗，西邊從朗天路同朗屏路嘅交界開始，一直去到東邊嘅宏樂街同朗業街嘅交界。

## 敘述
全長1.1km，雙向4車道。

## 經過嘅道路
條路從西到東排，**加粗**嘅字係主幹道：
***[[朗天路]]**、朗屏路
*鳳池路
*宏樂街、**[[朗業街]]**

類:元朗街道
宏達路 (中山)

**宏達路**（）係中國廣東中山嘅西北-東南走向馬路，喺小欖鎮，西北邊從東岸中路開始，一直去到東南邊嘅古神公路。

## 敘述
全長370m，闊8米，雙向2車道。

## 經過嘅道路
條路從西北到東南排，**加粗**嘅字係主幹道：
*東岸中路
***[[古神公路]]**

類:中山道路
劉鳴煒

**劉鳴煒**（**Lau Ming-wai**，），係香港華人置業主席、香港海洋公園董事局主席（2020-2022年）、香港政府青年事務委員會主席。佢香港出世，祖籍廣東潮州潮安，阿爸係富商劉鑾雄。

## 個人榮譽
### 勳銜
* 非官守太平紳士（2010年）
* 銅紫荊星章（2013年）
* 金紫荊星章（2017年）

### 榮譽院士／博士
* 香港城市大學榮譽院士（2012年）
* 香港教育學院榮譽社會科學博士（2014年）
* 香港科技大學榮譽大學院士（2016年）

## 攷

## 出面網頁
* 
* 
* 
* 

類:香港慈善家
類:香港有錢人
類:香港科技大學榮譽院士
類:香港教育大學榮譽博士
類:香港城市大學榮譽院士
類:倫敦政治經濟學院舊生
類:倫敦國王學院舊生
江碧蕙

**江碧蕙**（）係香港首位唐人女騎師，師父係賓康，17歲（1993年）策騎「玉壐」出道，成為香港賽馬歷史首位華人女騎師，19歲（1995年）第一次贏頭馬（大瀑布），22歲（1998年）因病退役。

佢前夫係法國騎師李格力（2016年離婚），有兩個仔。2017年3月同一名法國、西班牙、波蘭混血嘅網球利國駿教練再婚。

## 出面網頁
* EDUplus.hk 
* 
* 

類:香港女運動員
納波利塔諾

**納波利塔諾**（**Giorgio Napolitano**，）係意大利前總統，由2006年做到2015年。
## 出面網頁

類:意大利政治人
類:元首人物
雅馬哈魚檔

（）係珠江電影製片廠喺1984年整嘅一部電影，入面講嘅係中國大陸改革開放之後，廣州地區嘅個體戶係點靠自己做嘢而變成有錢佬嘅情節。佢既係中國大陸第一部講到民營經濟嘅電影，又係幫中國大陸電影業寫低咗新嘅一頁。

## 劇情
有位冇嘢做嘅後生仔——阿龍，請咗老友海仔同女友珠珠，喺龍珠街頭一齊開咗間用摩托車牌冧做名嘅雅馬哈魚檔。第一日開張時生意好火爆，但唔衰攞嚟衰，因為海仔成日沙塵白霍，令魚檔冇嗮生意，最後3位老友一拍兩散。海仔流落到街頭後做專呃人錢嘅滾友；珠珠雖然鍾意咗阿龍，但係成日俾佢阿媽一定要溝澳門男人先得，最後阿龍跪喺街度發無聊賴。點知街道個體戶協會負責人——葵妹請阿龍加入自己魚檔之後，唔單止掂過碌蔗，甚至揸摩托都唔例外。阿龍接觸咗葵妹後，識得人嘅價值係猛咁鬥。最後搵返瘟扽嘅海仔同珠珠傾返掂。最後，葵妹建議將兩間魚檔合併而變成新嘅聯合實體檔。

## 出鏡人

## 得獎記錄
* 1984年：優秀故事片二等獎
* 1985年：第5屆中國電影金雞獎最佳美術獎

## 連出去
* 《雅马哈鱼档》 亲宝文章
* 雅马哈鱼档 全网影视

類:中國電影
類:廣州市背景電影
盧卡申科

**亞歷山大·力荷拉域治·盧卡申科**（；）係白俄羅斯當今總統，1994年上任做到依家，被稱爲「**歐洲最後嘅獨裁者**」。

## 出面網頁
趙式浩

**趙式浩**（**Howard Chao**，），係香港卓能集團執行董事、自由黨青年團前主席。佢喺香港出世，阿爸係卓能集團主席趙世曾，佢有個家姐趙式芝同細佬趙式正。

2020年，趙式浩同廖康如（鄺俊宇前女友）拉埋天窗。

2021年11月10號，趙式浩報名參選第7屆香港立法會選舉嘅地產及建造界功能界別，並且同日退出自由黨，最後攞到138票，以104票之差輸畀龍漢標（香港地產建設商會秘書長）。
## 部分公職
*香港中小型企業聯合會榮譽顧問
*香港中華總商會青年委員會副主席
## 參考
艾禾莫拉利斯

（，；）係玻利維亞前總統，2006年上任，至到2019年11月10號被逼辭職，流亡墨西哥。

## 名譽博士
*  中國人民大學名譽博士（2011年8月11號）

## 攷

## 出面網頁
* Evo Morales profile at *[[BBC News]]*
* Extended biography and tenure by CIDOB

類:玻利維亞人
類:元首人物
伊利哈姆阿利耶夫

**伊利哈姆阿利耶夫**（**İlham Əliyev**，）係當今阿塞拜疆總統，2003年上任做到依家。

## 出面網頁
拿薩巴耶夫

**努爾蘇丹·拿薩巴耶夫**（**Нурсултан Назарбаев**，）係哈薩克政治人，1991到2019年任哈薩克總統。

## 個人榮譽
* 北京大學名譽博士（2002年12月）

## 攷

## 出面網頁

類:元首人物
類:北京大學名譽博士
卡爾扎伊

**卡爾扎伊**（**حامد کرزی**，）係阿富汗總統，由2001年做到2014年。

## 出面網頁

類:阿富汗總統
阿什拉夫加尼

**阿什拉夫·加尼·艾哈邁德扎伊**（，）喺2014至2021年做阿富汗伊斯蘭共和國總統。佢喺塔利班攻入喀布爾之後離開咗阿富汗，之後流亡阿拉伯聯合酋長國。

加尼喺2009年參選阿富汗總統，以2.94%嘅得票率排第四。2014年佢又去參選總統，喺第二輪投票度贏咗響第一輪投票領先嘅阿卜杜拉。2019年佢競選連任，個投票喺9月舉行，但係要去到2020年2月先公佈佢贏咗。

## 下台
2021年啲外國部隊陸續由阿富汗撤軍，塔利班就開始新一輪攻勢。加尼政府喺2021年6月推出計劃，動員各地組建民兵對抗塔利班，但係冇乜大作用。由2021年8月6號開始，多個省嘅首府陸續畀塔利班佔領咗。到咗8月15號，除咗首都喀布爾，其它嘅主要城市都畀塔利班佔領咗。就喺8月15號嗰日，喺塔利班部隊去到喀布爾總統府之前，加尼由喀布爾搭直升機走佬到烏茲別克，最後去咗阿聯酋度。加尼喺走佬嘅前一晚，仲喺電話度同美國國務卿布林肯話佢已經準備好奮戰到死。事後有報導話加尼本來已經依照同塔利班傾好嘅協議錄好辭職聲明，只要聲明一出街，塔利班就會喺一段時間之內唔攻打喀布爾住，但係加尼喺走佬之前一直冇將個辭職聲明播出街，亦都冇交低如果唔跟原先個計劃嘅話之後要點做。

有人批評加尼由得啲前線政府軍士兵食唔飽，同埋以個人忠誠度而唔係能力去用人。就算到咗佢嘅政府已經危危乎嘅時候，加尼仲喺度開會討論國家財政「數字化」同總檢察長辦公室改革。前代理財政部長哈立德·佩恩達（Khalid Payenda）話啲人怕咗加尼嘅脾氣，唔敢畀真心嘅意見，「好嘅人走人，嗰啲上到位嘅人一係就好忠心一係就好腐敗」。

## 參考

## 出面網頁

類:阿富汗總統
馬克呂特

**馬克‧呂特**（**Mark Rutte**，）係北大西洋公約組織當今秘書長，2024年10月上任，又係荷蘭前首相，係荷蘭史上任期最長嘅首相。

## 出面網頁
勞爾卡斯特羅

**勞爾卡斯特羅**（，）係古巴政治人，前古巴共產黨中央委員會第一書記（2011年至2021年）、前古巴國務委員會主席同埋部長會議主席。佢係菲德爾·卡斯特羅個細佬，同阿哥搞革命，之後一直做阿哥嘅副手，做過古巴共產黨第二書記、國務委員會副主席同部長會議副主席。到2006年因為阿哥身體唔好接掌權力。勞爾上台之後廢除咗終身制，佢國務委員會主席個位喺2018年4月到期，2021年由共產黨第一書記個位退落嚟，因為古巴係一黨制社會主義國家，勞爾曾經執掌最高權力一段時間。

2016年11月2號，非政府組織「無國界記者」將勞爾列入「新聞自由掠奪者」名單。
## 參考

## 出面網頁
馬塔雷拉

**馬塔雷拉**（**Sergio Mattarella**，）係意大利總統，2015年上任做到依家。
## 出面網頁

類:意大利總統
高克

**育阿謙·高克**（**Joachim Gauck**，），係德國前總統，2012年到2017年在任。

## 出面網頁

類:德國總統
科莫羅夫斯基

**科莫羅夫斯基**（，）係波蘭前總統，由2010年上任做到2015年。

## 攷

## 出面網頁

*
倫齊

**倫齊**（**Matteo Renzi**，）係意大利總理，2014年上任，直至2016年12月4號因為佢提出嘅意大利憲制改革公投失敗而宣佈落台。

## 出面網頁
慕克吉

**慕克吉**（**Pranab Mukherjee**，）係印度前總統，由2012年7月25號做到2017年7月25號。

## 出面網頁

*
齊普拉斯

**齊普拉斯**（**Αλέξης Τσίπρας**，）係希臘政治人，2015年至2019年7月8號出任總理。

類:希臘總理
安濟·杜達

**安濟·杜達**（，，，）係波蘭當今總統，2015年上任做到依家。

## 出面網頁

* 
* 
* 

類:波蘭總統
赤柱監獄墳場

**赤柱監獄墳場**（）係香港一個由懲教署管理嘅墳場，專門用來安葬赤柱監獄嘅死囚，而家喺赤柱海事青年團訓練隊中心後面。死囚嘅墓穴都冇佢哋嘅名，只有一個冧巴做記號。

## 參考

## 出面網頁
*赤柱監獄墳場地圖
黃埔區港灣中學

係中國廣東廣州嘅一間中學，1966年2月開辦，位置喺黃埔區港灣路237號。

## 校服色

;短袖
*衫：
:（1992～2017）：相間，左右對稱，有領有紐扣。領，正面兩邊有嘅鈍角三角形，袖口同領有邊。
:（2015～而家）：相間，左右對稱，有領冇紐扣。領帶邊，兩個袖同正面兩邊有大範圍（除咗中間位同袖靠胳肋底附近嘅位係之外）。
*褲：，兩邊有嘅大三角形。
;長袖
*衫：相間，領，袖口帶兩條線；正面兩邊帶有嘅鈍角三角形，左右對稱。
*褲：，兩邊有嘅大三角形。
;風褸
相間，正面兩色之間有鈍角嘅V字分界，背面一條直線分界，兩袋附近有嘅花紋響度，左右對稱。

## 攷
* 广州市黄埔区港湾中学简介 廣州黃埔

## 出面網頁
* 

類:黃埔區
赤柱監獄

**赤柱監獄**（）以前叫**香港監獄**（），係香港最高度設防嘅監獄，喺赤柱東頭灣道99號，1937年1月啟用，由懲教署管理，囚禁被判終身監禁或較長刑期嘅男性囚犯同還押犯人，可以收容1,511人。

太平洋戰爭期間，赤柱監獄攞咗嚟做戰俘拘留營，叫做赤柱拘留營，韞咗大約二千個西洋籍戰俘喺度。

## 參考

## 睇埋
*赤柱監獄墳場

## 出面網頁
*赤柱監獄，懲教署
姚嘉妮

**姚嘉妮**（**Claire Yiu**，）係香港電視藝員，參加1998年亞洲小姐攞季軍後加入亞洲電視，2001年跳槽無綫電視。

## 出面網頁
* 
* 
* 
*
*
林兆明

**林兆明**（；）係中國大陸嘅話劇表演藝術家兼粵語講古佬，澳門人，祖籍廣東中山。

## 生平
林兆明喺1928年喺澳門出世，家境富裕，細個時諗住將來做法律顧問，但直到1946年從廣州大學畢業之後一直未能實現。從1950年代開始，佢喺廣東電台錄咗好多小說講古，包括從1979年開講第一部小說——《蝦球傳》，到《西遊記》、及之後嘅《東周列國志》、《明朝那些事兒》、《林兆明的藝術人生》等15部講古作品，喺珠三角好出名，而且參演話劇《小二黑結婚》、《全家福》同《珠江風雷》、《七十二家房客》。佢嘅最後一部作品係《廣州往事》。

佢開講嘅小說當中，《西遊記》同《七十二家房客》嘅角色三六九俾好多廣東地區講粵語嘅老街坊都知。

## 死
2016年5月6號凌晨2點（UTC+8），佢因肺部感染而引起感染性休克，導致多器官功能不全而喺廣州嘅中山醫科大學第一附屬醫院死咗，終年87歲。

## 連出去
*
*可睇當日錄音
*
*
*
*
*

兆明
類:祖籍中山
類:澳門人
類:粵語講古佬
類:中國話劇演員
GNZ48

**GNZ48**係中國嘅一個大型女子樂隊，亦係SNH48、BEJ48嘅姊妹樂隊，喺2016年4月29號成立，個名出喺「廣州」嘅拼音，表演場地喺廣東廣州天河區中泰國際廣場。

## 註

## 出面網頁
* 
* 
* 

類:中國歌唱組合
變形金剛：殲滅世紀

（）係美國導演米高比爾執導嘅科幻片，亦係變形金剛系列嘅第四部，喺2014年6月26～27號出街。雖然部片出街時被猛咁批評，但冇影響到攞到2014年全球票房冠軍。

部片喺廣州海珠區獵德大橋附近嘅珠江帝景苑同廣州塔、香港鰂魚涌海山樓、土瓜灣天台、金鐘政府總部同西九龍海濱長廊攞過景。

## 註

## 出面網頁
* 
* 變形金剛4：絕跡重生 
* 
* 

類:美國電影
類:廣州市背景電影
類:香港背景電影
步協

**步協**（；），臨淮淮陰人（而家江蘇淮安），係三國時東吳將領，係吳國丞相步騭嘅大仔。

赤烏十年（247年），步協老豆步騭過世，佢作爲大仔繼承老豆爵位臨湘侯，接手老豆嘅軍隊，加封爲撫軍將軍。

永安七年（264年）農曆二月，由於蜀漢已經畀曹魏滅國，吳國起咗野心，想食埋蜀漢嘅領地，以救援嘅名義打佢，派出陸抗、步協、留平、盛曼。守喺永安嘅蜀漢將領羅憲覺得吳國背信棄義，所以守住巴東唔畀吳軍過。由於羅憲處於下風，派人搵救兵。不過步協係噉攻永安，羅憲都守得住，於是吳帝派陸抗三萬人圍攻羅憲，但羅憲喺無救兵嘅情況下亦堅持咗六個月咁耐，最後喺就來捱唔住之際，魏國派出胡烈兩萬步騎打吳國西陵，幫羅憲解咗圍，喺當年農曆七月吳軍退散。

步協過身後，由大仔步璣繼承爵位。步協有個細佬步闡，原本做西陵督，喺鳳皇元年（272年）召做繞帳督，佢以爲吳皇無拉拉召佢離開西陵係要害佢，結果向晉國投降，派步協嘅兩個仔步璣、步璿去洛陽做人質（呢個係《三國志》講法，《建康實錄》話只係步璿一個做人質）。吳國聽聞佢叛變，派陸抗去打佢，最後步闡輸咗，畀陸抗殺全家，成個步家得返步璿倖存。

## 參攷資料
*
*
*
*

類:江蘇人
類:三國人
協
米高卑

**米高卑**（；；），全名（），係美國嘅電影導演同監製，出過《絕世天劫》、《石破天驚》、《珍珠港》、《重案夢幻組》、《重案夢幻組II》及《變形金剛》呢啲電影賺大錢。

類:美國男演員
類:美國導演
官涌街

**官涌街**（），係香港九龍佐敦嘅一條馬路，由柯士甸道開始，去到閩街。街名係嚟自官涌。
寶靈街

**寶靈街**（），係香港九龍佐敦嘅一條馬路，由廣東道開始，去到彌敦道。街名係嚟自第四任香港總督寶靈。寶靈街喺六十至九十年代係相當熱鬧嘅，啲舖頭開到深夜。
新填地街

**新填地街**（），係香港九龍佐敦到旺角嘅一條馬路，由南京街開始，去到荔枝角道同太子道西交界。
西貢街

**西貢街**（），係香港九龍佐敦嘅一條馬路，由志和街開始，去到渡船街同文昌街交界。街名係嚟自越南西貢。
北海街

**北海街**（），係香港九龍佐敦嘅一條馬路，由廣東道開始，去到加士居道同志和街交界。街名係嚟自廣西北海。

北海街響1887年起好，當陣時叫做**第二街**，後尾因為港島亦都有第二街，所以1909年改名做北海街。
加士居道

**加士居道**（），係香港九龍油麻地嘅一條馬路，同時係香港5號幹線一部份，由彌敦道同甘肅街開始，去到漆咸道南。
## 睇埋
*加士居道天橋
渡華路

**渡華路**（），係香港九龍佐敦嘅一條馬路，由佐敦道開始，另一邊係掘頭路。
柯士甸道西

**柯士甸道西**（），係香港九龍尖沙咀/西九龍嘅一條馬路，由廣東道同柯士甸道交界開始，去到迴旋處駁雅翔道同博物館道。而中間隧道駁連翔道。

港鐵柯士甸站個名嚟自呢條街。

## 沿路
*港鐵九龍站
*西九文化區
*凱旋門
*君臨天下
*擎天半島
*漾日居
*天璽
*環球貿易廣場
*西九龍海濱長廊
*圓方
*高鐵西九龍站
*The Austin
*港鐵屯馬綫柯士甸站
長樂街

**長樂街**（），係香港九龍油麻地佐敦嘅一條馬路，由彌敦道同寧波街交界開始，去到志和街。
甘肅街

**甘肅街**（），係香港九龍油麻地嘅一條馬路，由彌敦道同加士居道交界開始，去到渡船街同欣翔道交界。條街出名有玉器市場。
庇利金街

**庇利金街**（），係香港九龍佐敦嘅一條馬路，由柯士甸道尖沙咀警署對開開始，去到佐敦道完。

## 名
庇利金街個名已經無從稽考。最似嘅原因係用比利時伊珀爾入面嘅自治市鎮Boezinge嘅庇利金山脊（Pilckem Ridge/Pilkem Ridge）命名。呢個地方喺1917年第一次世界大戰入面嘅帕斯尚爾戰役發生咗激烈嘅戰鬥，數以千計嘅英軍喺庇利金山脊陣亡。而庇利金街喺1923年9月28號刊憲定咗呢個名。

## 參考
鴉打街

**鴉打街**（），係香港九龍油麻地嘅一條馬路，由眾坊街開始，去到文明里。

## 名
條街官方中文名叫「鴉打街」，但街上面一個遊樂場叫「雅打街臨時遊樂場」，所以有啲人會寫錯街名做「**雅打街**」。
熙龍里

**熙龍里**（），係香港九龍油麻地嘅一條馬路，由新填地街同東莞街交界開始，去到鴉打街。
海泓道

**海泓道**（），係香港九龍油麻地去大角咀嘅一條馬路，由欣翔道開始，去到櫻桃街。
媽閣至林茂塘時限性巴士專道

**媽閣至林茂塘時限性公交專道**係澳門第三條公交專道，會響2016年5月7號開始試行。

## 背景
媽閣至關閘沿內港嘅馬路係澳門半島重要嘅交通走廊，每天有成廿八萬人次響呢度搭巴士出行，佔全澳巴士搭車人次一半以上。面對係咁增加嘅乘客但係條路就得咁多，為咗落實巴士路權優先已經變到刻不容緩。所以，經過評估同技術條件，政府就提出媽閣至林茂塘時限性公交專道計劃。

透過巴士同私家車分開嚟行，可以有條件幫到巴士加開班次，從而減少咗市民搭巴士行走呢個路段嘅時間。

## 位置
專道分開咗三段，全長一點五公里：
第一段：河邊新街行人天橋至媽閣廟；
第二段：河邊新街行人天橋至司打口；
第三段：沙梨頭海邊街至林茂塘。
 
## 實施
為讓等開車啲人逐步適應新嘅交通安排，保障措施可以順利實行，媽閣至林茂塘時限性公交專道會響5月7號（星期六）開始試行，首階段運作時間係逢星期六、日上晝七點半到九點、下晝四點半到晚豆黑七點，呢段時間專道只係畀巴士同緊急車輛嚟行，其他嘅車就可以繼續用河邊新街現有嘅馬路開去媽閣嗰邊，同埋沿內港嘅比厘喇馬忌士街同爹美刁施拿地大馬路去林茂塘一帶。

## 攷

類:澳門交通
容祖兒音樂作品

香港歌手容祖兒發行咗23張大碟，5張EP，19張現場錄音專輯同6張精選。

## 專輯
### 大碟

### 細碟

### 精選

### 現場錄音專輯

## 單曲

## 合唱歌

## 電視節目
### [[我是歌手 (第四季)|《我是歌手》第四季]]
2016年2月，加盟湖南衛視《我是歌手》第四季、為第二位補位歌手，之後喺突圍賽演唱《放開你的頭腦》同《愛是懷疑》以第二名突圍成功，喺總決賽第一輪遭到淘汰。

## 參考
J9

**J9**或**j9**可以係：

*J9 新歌+Party精選：臺灣歌手蔡依林喺2004年11月12號發佈嘅專輯。
*J9系列：日本東京電視台喺1981年10月到1984年1月期間播過嘅三部巨大機械人動畫系列嘅總稱。
*美國加州奧克戴爾、屈福特地區嘅公路代碼（J9）
*IBM J9：Java虛擬機嘅一種。
*木衞二十：星球代碼係S/2000 J 9，木星嘅衛星。
*木衛卅五：星球代碼係S/2001 J 9，木星嘅衛星。
*木衞五十七：星球代碼係S/2003 J 9，木星嘅衛星。
*半島航空嘅IATA代碼
*殲-9：中國大陸退咗役嘅戰鬥機，代碼係J-9。
包青天 (搞清楚)

**包青天**通常係指北宋文官包拯。亦可以係：

* 包青天 (1974年電視劇)：1974年由臺灣中華電視整嘅劇集
* 包青天 (1993年電視劇)：1993年由臺灣開全傳播整、中華電視公司首播嘅劇集，首播嗰時廣受全球華人歡迎。香港ATV同TVB試過喺同一鐘數播呢套劇集而俾人投訴
* 包青天 (無綫電視劇集)：1995年由無綫電視整嘅劇集
* 包青天 (亞洲電視劇集)：1995年由亞洲電視整嘅劇集
* 包青天之白玉堂傳奇：2007年由上海飛邁影視整嘅劇集
* 包青天 (飛邁影視劇集)：2009年由上海飛邁影視整嘅劇集
* 包青天之七俠五義：2010年由大連天歌傳媒整嘅劇集
* 包青天之碧血丹心：2011年中國大陸電視劇
* 包青天之開封奇案：2012年中國大陸電視劇
* 少年包青天：2002年中國大陸電視劇
* 凌雲壯志包青天
* 七俠五義包青天
* 碧血青天楊家將：1994年亞洲電視另一部同包青天有關嘅劇集
* 包青天再起風雲：2019年無綫翡翠台播出嘅電視劇
箕子朝鮮

**箕子朝鮮**（「朝鮮」讀「椒仙」，；）係中國前12世紀到前2世紀期間，由箕子喺中原東北邊同當地原住民一齊搞嘅國家。嗰時有遺民搬咗去今日南北韓交界住。

## 參考

類:中國史
類:朝鮮史
S7

**S7**或**s7**可以係：

*三星GALAXY S7：三星嘅智能手機品種之一。
*Sub7：電腦嘅後門程序。
*S7：硫嘅同素異形體嘅其一。
*S7：n維球面
*S7航空：俄羅斯嘅航空
*安全建議標準詞講嘅「保管容器必須嚴格密閉」噉解。
*S7 (殘運)：殘運會入面，游水大賽嘅一種分類，多數指參賽選手隻腳有殘疾或冇咗半隻到兩隻腳嘅運動員。
W4

**W4**或**w4**可以係：

*Eutelsat 36A：2000～2012年嗌過Eutelsat W4，法國嘅交流衛星。
*W4：英國西區郵政編碼之一。
*M4原子彈嘅變種（1951年取消）
*心臟星雲：多數歐美國家簡稱做**W4**。
Driving in Hong Kong

《**Driving in Hong Kong**》係香港電視娛樂製作嘅深宵節目，2016年4月7號開始逢禮拜二到六凌晨03:00-06:00喺ViuTV播。節目會預先用車喺夜晚環繞香港各區行駛，錄低沿途風景，之後將錄好嘅全景畫面播出嚟。背景聲音係即時轉播now新聞台嘅深宵新聞。呢個節目冇網上重溫。

## 類似節目
*魚樂無窮
少數民族

**少數民族**，有時又叫**少數族裔**（香港常用）或者**少數族群**（澳門常用），係指某地方人口佔少數嘅民族，幾個詞嘅意思差唔多。

香港政府稱嘅「少數族裔」包羅萬有，唔係華裔嗰啲人統統計澌入去。澳門政府指嘅「少數族群」意思一樣。

大陸政府定義咗，中國有五十六個民族——漢族之外嗰五十五個都係少數民族。按渠嘅劃分，居民之中重有「未識別民族」 同埋「外國人」。

## 參考
漢地

**漢地**，又叫**中國本土**、**中國本部**，係中華人民共和國入面，主要由漢族聚居嘅地方範圍，即係唔計滿洲、蒙古、西藏、新疆等邊疆地方，意思同大清時期嘅**十八省**／（包括江蘇、浙江、安徽、江西、湖北、湖南、四川、福建、廣東、廣西、雲南、貴州、河北、河南、山東、山西、陝西同甘肅）差唔多。

但係，由於「中國本部」呢個西方學術界成日用嘅詞語帶有「損害中國領土完整嘅可能性」，响20世紀後，逐漸畀中文圈同埋中文學術界棄用。
航拍機

**航拍機**（），廣東又嗌或**無人機**（），係種細型無人飛機，配備無線電遙控、GPS同錄影機，可以由高空影低影像同相。

類:無人飛機
飛行員

**飛行員**，又叫**飛機師**，係種揸飛機嘅職業，譬如喺民用航空入面負責揸客機。

## 睇埋
*機長
抗議

**抗議**（英文：Protest）係社會或者國際群眾上對一個議題、行為或者社會唔同層面嘅問題表達反對立場，抗議有好多種形式，例如示威、遊行、罷工、罷課等等。
漢字字體風格

**漢字字體風格**係指寫漢字嘅字體風格，書寫嘅主要包括篆書、隸書、行書、草書同楷書五種；印刷嘅主要包括仿宋體、明體同黑體三種。
無人飛機

**無人飛機**，簡稱**無人機**，無人機械嘅一種，係指唔使飛行員坐喺入面控制嘅飛機，軍事上通常用嚟偵察。

## 史
無人機嘅歷史好耐 ，可以追返到十九世紀咁遠。一八四九年，奧地利用咗裝滿炸藥嘅熱氣球去炸威尼斯，呢個可以話係無人機嘅「祖宗」。但係真正類似而家無人機嘅諗法，係廿世紀初先開始出現。一戰嗰陣，英國發明咗「Aerial Target」呢種遙控飛機，用來訓練防空炮手，呢個係最早嘅無人機雛形。

二戰同冷戰嗰段時間，無人機技術因為軍事需要而大大進步。美國當時出咗「Radioplane OQ-2」呢種遙控「靶機」，專門用嚟訓練防空部隊。之後美國同蘇聯都不斷研發無人機，用嚟偵察同誤導敵人。一九五零至一九六零年代，美國又推出「Firebee」無人機，喺越戰用嚟做偵察，做餌。而家以色列喺一九八零年代更係無人機技術嘅領頭，開發咗「Scout」同「Pioneer」呢類即時監測無人機，對後世影響好大。

近年，尤其是二一世紀初開始，無人機技術發展得好快，應用範圍由軍事擴展到民用。美國嘅「Predator」無人機最初只係用嚟偵察，之後加裝咗導彈，喺阿富汗同伊拉克戰爭中好勁。而家民用無人機越嚟越平，加上 GPS、電池技術同電子設備進步咗，令無人機變得又平又易用。而家無人機四圍都見到，用嚟影相、種田、送貨、救災等等，功能越來越多。近年俄烏戰爭裏頭， 無人機扮演住一個好重要嘅角色，唔少嘅報道， 評論話會直接影響遞時打仗嘅方向。 

隨住人工智能同自動化技術嘅發展，無人機嘅未來應用前景更加廣闊。

## 睇埋
*航拍機
*遙控飛機

## 攷
楷書

**楷書**，又叫**正楷**、**楷體**、**正書**，係種唐字字體風格，東漢時期由隸書演變。佢將隸書嘅「蠶頭雁尾」變成平直，啲字由扁平變做正正方方。去到魏晉南北朝時，已經好流行。到唐代就更為鼎盛，一直流通到而家，依然係寫唐字嘅正規標準。

著名書法家代表有褚遂良、歐陽詢、虞世南同埋薛稷，四個人合稱「初唐四大家」。其他代表重有顏真卿同柳公權。

## 睇埋
*李漢港楷

## 參考
行書

**行書**係種唐字字體風格、東漢時期出現、比楷書潦草、又唔及得草書、係介乎楷書同草書之間。行書比工整嘅楷書自由，但比率性嘅草書易認，所以都好流行。但就唔係容易寫得好、先要練好楷書嘅基本功、先可以轉寫行書。

著名嘅行書書法家有王羲之、佢嘅蘭亭序被認為天下第一行書。其他著名行書書法家有宋朝四大名家蘇軾、黃庭堅、米芾同蔡襄。

## 參考
篆書

**篆書**係種唐字字體風格，西周時期出現，後尾演變出隸書。篆書可以分做大篆同小篆，當時江南亦有種鳥蟲篆。
草書

**草書**（）可以指：
*唐字字體風格，西漢時期出現，寫得好潦草，比較難睇清楚寫乜字。
*其它話嘅潦草手寫字體。

## 背景

漢字好多時都好多筆劃，吓吓要寫晒成隻漢字好嘥時間，所以漢朝嗰陣嘅人已經有一種做法，就係寫漢字嗰時簡化啲潦草啲，用少啲筆劃嚟寫，噉就可以寫得快啲，形成咗所謂嘅草書同簡筆字。

順帶一提，草書呢種做法，可以算係早期嘅漢字速記。

## 註

## 參考

## 睇吓
*漢字
*萬葉假名
鳥蟲篆

**鳥蟲篆**，又叫**鳥蟲書**、**鳥蟲文**，係種唐字字體風格，可以算係篆書一種，春秋時期出現喺江南地區，字型係雀似蟲。
小篆

**小篆**係種唐字字體風格，亦係篆書一種，相傳係由秦國丞相李斯創作。

## 睇埋
*大篆
Interviu

《**Interviu**》係香港電視娛樂製作嘅娛樂資訊節目，專訪香港同國際明星。節目喺2016年4月17號19:30-20:00喺ViuTV首播，之後由5月8號開始到2019年4月26號常規播放，2019年4月29號開始合併入《十五分鐘熱度 Plus》做佢其中一個環節，逢禮拜一、三、五節目時段內播出。之後因為娛樂圈受到武漢肺炎嘅影響而取消咗大部份公開活動同埋演唱會嘅關係，《十五分鐘熱度 Plus》喺2020年1月31日播出之後就暫停，改為播健康資訊節目《今日疫情》，所以《Interviu》由2020年2月16日起暫時改返做常規播放。 

## 主持
*而家做緊嘅主持：虞逸峯、羅沛琪、詹朗林、廖嘉輝、朱晉傑、文桂琪、王凌燕
*以前做過嘅主持：林聞恩、劉秉賓、薛國斌、余采霖

## 播映時段
#### 黎明 Interviu
2016年4月17日（禮拜日）19:30-20:00

#### 常規播放時期
*2016年5月8號到8月21號：逢禮拜日19:30-20:00
*2016年8月28號到2017年3月26號：逢禮拜日21:30-22:00
*2017年4月9號到2018年4月29號：逢禮拜日19:30-20:00
*2018年5月6號到7月8號：逢禮拜日20:00-20:30
*2018年7月22號到11月4號：逢禮拜日15:00-15:30
*2018年11月9號到2019年4月26號：逢禮拜五20:00-20:30
*2019年4月29號至2020年1月31號：禮拜一、三、五19:30-20:00合併入《十五分鐘熱度 Plus》裏面播出。
*2020年2月16日至3月22號：逢禮拜日20:00-20:30

#### 節目調動日子
*2016年12月18號 23:00-23:30
*2016年12月25號 21:45-22:15
*2017年1月29號 19:30-20:00
*2017年4月2號 22:00-22:30
*2017年9月24號至10月15號 19:30-19:45（15分鐘版本）
*2018年1月27號（禮拜六） 15:30-16:00
*2019年1月18號至2月15號 20:00-20:15（15分鐘版本）

#### 暫停播映
*2017年1月1號、7月9號、7月23號、11月19號，同埋12月17號。
*2018年1月7號、1月21號、3月18號、4月15號、6月24號、7月15號，同埋12月14號。
*2019年3月1號

## 每集一覽

### 2016年

### 2017年

### 2018年

### 2019年

### 2020年

## 節目調動
*2016年12月18號：由於20:30-22:45直播《美選D.n.A》決賽，嗰日節目順延至23:00-23:30播映。
*2016年12月25號：由於20:30-21:45播出《醉愛聖誕》，嗰日節目順延至21:45-22:15播映。
*2017年1月1號：由於20:00-00:35直播《2016年度叱咤樂壇流行榜頒獎典禮》，嗰日節目暫停播映。
*2017年1月29號：由於20:30-22:30播出《2016夏戀嘉年華》，嗰日節目提早至19:30-20:00播映。
*2017年4月2號：由於20:30-22:00播出《挑機魔法師》第十二集加長版，嗰日節目順延至22:00-22:30播映。
*2017年7月9號：由於7月8日19:00-20:00播出《新界鄉議局慶祝香港回歸祖國二十周年典禮暨文藝晚會》，《》改為在本節目原時段播出，嗰日節目暫停播映。
*2017年7月23號：由於19:00-22:00直播《香港世界桌球大師賽2017》決賽，嗰日節目暫停播映。
*2017年9月24號至10月15號：由於19:45-20:00播出《匯智營商》，嗰日節目縮短至19:30-19:45播映。
*2017年11月19號：由於19:30-20:00播出《Let's Move夏學期大專生微電影比賽頒獎典禮2017》，嗰日節目暫停播映。
*2017年12月17號：由於19:30-20:00播出《在商言商》第十集，嗰日節目暫停播映。
*2018年1月7號：由於15:15-18:00直播《第40屆省港盃 次回合 - 廣東 對 香港》超時，《》、《大鳴大放》及《經緯線》順延播出，嗰日原定播放的第83集因臨時節目調動關係暫停播映並順延至1月14日19:30-20:00播映。
*2018年1月21號：由於20日19:00-22:40直播《第十三屆KKBOX風雲榜》，《職場特工》第6集改為在本節目原時段播出，嗰日節目暫停播映。
*2018年1月28號：由於21:00-23:30直播《英格蘭足總盃17/18 第四圈: 車路士 對 紐卡素》，《恐怖醫學》第64集提早至20:00-21:00播出，嗰日《8點新聞報道》暫停播映，並改為於本節目原時段（19:30-20:00）播出《新聞報道》，第84集提早至27日（星期六）15:30-16:00播映。
*2018年3月18號：由於21:00-23:30直播《英格蘭足總盃17/18 半準決賽：韋根 對 修咸頓》，《全港的》第13集提早至20:00-20:05播出及《恐怖醫學》第70集提早至20:05-21:00播出，嗰日《8點新聞報道》暫停播映，並改為於本節目原時段（19:30-20:00）播出《新聞報道》，嗰日節目暫停播映。
*2018年4月15號：由於17:30-19:25直播《第37屆香港電影金像獎頒獎典禮紅地氈盛況》，嗰日《6點新聞報道》暫停播映，並改為於本節目原時段（19:30-20:00）播出《新聞報道》，嗰日節目暫停播映。
*2018年6月24號：由於19:15-22:15直播《2018 FIFA世界盃™ - 英格蘭 對 巴拿馬》，嗰日節目暫停播映。
*2018年7月15號：由於20:00-20:45播出《Good Night Show 全民造星前傳》，嗰日節目暫停播映。
*2018年12月14號：由於19:00-23:00直播《2018 MAMA亞洲音樂大獎-香港站》，嗰日節目暫停播映。
*2019年1月18號至2月15號：由於20:15-20:30播出《一起跑》，當嗰節目縮短至20:00-20:15播映。
*2019年3月1號：由於20:00-20:30播出《大同·大不同》，嗰日節目暫停播映。

## 參考

## 出面網頁
*ViuTV：Interviu
Adele音樂作品

英國創作歌手Adele推出咗三張大碟，兩張細碟同十五張單曲。 Adele喺2006年同XL唱片公司簽約， 然後喺2008年推出佢嘅第一張專輯《19》。《19》喺英國專輯排行榜獲得第一名，而佢嘅單曲《Chasing Pavements》喺英國單曲排行榜獲得第二名。

## 專輯
### 大碟

### 影音專輯

### 細碟

## 單曲
### 主唱

### 為合作藝人

## 其他上榜歌曲

## 音樂短片

## 參考
記數法

**記數法**，或者叫**記數系統**，係用一組數字去表示數嘅方式，主要係睇寫咩嘢數字同埋用邊隻進位制。常見嘅記數法，好似阿拉伯數字、中文數字、羅馬數字，進位制都係十進制，但亦有用唔同進位制嘅，譬如巴比倫數字係60進制，瑪雅數字就係20進制。
濮陽逸

**濮陽逸**（；），兗州陳留人（而家河南開封），係東漢末年嘅官員，係東吳丞相濮陽興嘅老豆。

濮陽逸喺漢末時因爲戰亂，避亂南下到江東。佢到江東時單身寡佬，又窮，但份人有志向，所以佢作爲清貧之士同陳融、蔣纂、袁迪、陸瑁呢啲士人交往，陸瑁好大方，雖然物資唔多，佢都同佢哋分甘同味，所以濮陽逸群埋呢啲士人。後來佢做到官，個官最高做到長沙太守。

佢嘅仔濮陽興亦學咗佢嘅人品，自細就有作爲士人嘅名聲，後來做到吳國丞相咁高職位。

## 參攷資料
*
*

類:河南人
類:東漢人
二次方程

**二次方程**（）係指只有一個未知數、最高次數係 2 嘅多項式方程。比佢簡單嘅有線性方程，係最簡單嘅方程式。而二次方程就係繼線性方程之後被數學家研究嘅方程。如果用圖表畫出，就會得出一條拋物線。一般嚟講，二次方程可以寫做以下呢個樣：ax^2+bx+c=0\quad(a\neq0)而a、b同c一般嚟講都係一個實數，不過亦都可以係其他數字系統入面嘅數，例如整數、有理數、複數、p進數等等，甚至a、b、c自己都係函數都得。

## 解二次方程

### 解析解

解二次方程嘅其中一個方法就係**配方法**（completing the square）。假設有一條二次方程：

ax^2+bx+c=0

先確保x^2嘅常數係1，所以成條式除以a得出：

x^2+\frac{b}{a}x+\frac{c}{a}=0

再做配方法，配方法係利用\left(a\pm \frac{b}{2}\right)^2=a^2\pm ab+\frac{b^2}{4}，轉個轉方法寫出嚟，即係變成咁a^2\pm ab = \left(a\pm\frac{b}{2}\right)^2-\frac{b^2}{4}，再應用得出：

\left(x+\frac{b}{2a}\right)^2-\frac{b^2}{4a^2}+\frac{c}{a}=0

咁整理一下：

\left(x+\frac{b}{2a}\right)^2=\frac{b^2-4ac}{4a^2}

將兩邊都開一次方，就得出：（注意，開方有正有負）

x+\frac{b}{2a}=\pm\sqrt\frac{b^2-4ac}{4a^2}

再整理一次：

x=\frac{-b\pm\sqrt{b^2-4ac}}{2a}

呢條式就係著名嘅二次公式。

呢條公式去到17世紀先至有人砌到出黎。雖然喺1585年，數學家Simon Stevin係佢嘅著作L'Arithmetique入面已經有提到點樣解二次方程，但係佢就係用文字表達出嚟，而唔係用數學式。最後，數學家用咗四十幾年先可以正式解到。

### 巴比倫人嘅解法

巴比倫人應該係世界上第一族可以解到二次方程嘅人。早喺公元前2000年，巴比倫有一塊碑度記載咗點解二次方程，以下係英文翻譯：

「I have subtracted from the area the side of my square: 14.30. Take 1, the coefficient. Divide 1 into two parts: 30. Multiply 30 and 30:15. You add to 14.30, and 14.30.15 has the root 29.30. You add to 29.30 the 30 which you have multiplied by itself: 30, and this is the side of the square.」

## 判別式

因為根號入面嘅數值會影響咗實根嘅數量，所以就有以下嘅判別式（discriminant）：
:\Delta = {b^2 - 4ac}
當所有係數(a,b,c)都係實數時，

當 \Delta > 0 ，有兩個唔同嘅實根；

當 \Delta = 0 ，有兩個一樣嘅實根，叫重根；

當 \Delta ，因為負數嘅開方係虛數，所以冇實根，而係有一對共軛嘅複數根。

## 睇埋
* 拋物線
* 線性方程
* 三次方程
*複數

## 參考
光纖

**光纖**，全名**光導纖維**，係可以傳導光嘅纖維，物料係幼過頭髮嘅透明玻璃或者塑料，係現代通訊科技好常用嘅設備，快過同埋穩定過用，傳送嘅訊息亦比較難俾外邊嘅人抄到出嚟。
皮澤洛

**皮澤洛**（西班牙文：**Francisco Pizarro**，）係西班牙嘅征服者，征服咗南美洲嘅印加帝國，建立咗而家秘魯首都利瑪。
色諾芬

**色諾芬**（希臘文：**Ξενοφῶν**，）係古希臘雅典嘅史學家同將軍，出名事跡係紀錄古希臘史同蘇格拉底嘅語錄。
煎盤

**煎盤**係種煮食用具，係一大塊扁平嘅金屬板，下低會用熱力，用嚟一次過煎好多嘢食。皆因好多時都愛嚟煎肉扒，所以又叫做**扒爐**。

## 睇埋
*鐵板燒
*平底鑊
茶葉蛋

**茶葉蛋**係種起源自中國嘅小食，用茶葉、五香粉、豉油整成嘅滷水將原隻雞蛋煮熟，蛋殼會有少少爆裂，令滷水嘅深啡色水同調味滲入隻蛋入面。相傳呢種食法最先出自浙江金華。
Dumdue

**Dumdue**（粵拼：，有時寫作**噔哚**），喺2003年10月成立，係廣州最早成軍嘅粵語Hip-hop音樂組合，而家隸屬Hip-hop音樂廠牌精氣神製作。成員有阿龍、肥寶、肥軒；其中阿龍、肥寶係1999年成立嘅音樂組合「蟬」嘅成員。

2007年8月喺Dumdue嘅基礎上成立精氣神。

## 名
「Dumdue」（）係廣州話詞。喺組合成立初時，佢哋錄嘅碟被人偷咗幾次，佢哋覺得好運滯。而舊時，廣州人會用「霉Dumdue」來形容「運滯」，於是乎佢哋愛嚟做名。

## 成員
Dumdue有三位成員：
*李清龍（Bmd、Bremude、Loong、阿龍、百墓達；主音、製作人），而家係廈門嘅音樂組合44嘅成員
*孔慶寶（Kidgod、肥寶；主音），而家係樂隊Project Ace成員
*許文軒（Edi、肥軒；DJ），而家係樂隊Project Ace成員

## 專輯
*《精神分裂》
*《Jazzy Do It》
*《unreleased 2006-2011》

## 參考
*
*

## 出面網頁
成員微博：
*阿龍
*肥寶
*肥軒
七味粉

**七味粉**，日本叫**七味唐辛子**，係一種日本式調味料，用辣椒同其他香料磨粉整成，傳統用嚟配烏冬、蕎麥麵，又或者日式牛肉飯。

七味粉用嘅香料無統一配方，一般會用到辣椒、日本山椒、陳皮、芝麻、火麻仁、薑同紫菜。

## 睇埋
*五香粉
*十三香
臭豆腐

**臭豆腐**係種起源自亞洲嘅小食，是由豆腐發酵製作而來，佢帶有一種特殊氣味，是長沙、南京、紹興、台灣等地的一種出名嘅小食之一。臭豆腐嗰隻味有啲人覺得好正，亦有啲人覺得好臭。臭豆腐流傳世界其它地方，但各地的製作方式、食用方法均有相當大的差異。臭豆腐屬於高鈉食品，但富含發酵食品中普遍存在的維生素B12，另外臭豆腐含有必需胺基酸離胺酸（lysine），應避免與還原醣共同加熱，以免產生糖化終產物等致癌物。

臭豆腐可以分為豆腐乾同腐乳兩種形態，相傳大清慈禧太后好鍾意臭腐乳，重親自賜名叫「御青方」。

臭豆腐最常見嘅煮法係將佢油炸，香港會配甜醬食；臺灣就習慣配泡菜食。

## 製作過程
臭豆腐是一種發酵製品，把原本無味的豆腐自然發酵，台灣傳統的浸泡液是把莧菜較老的部份，浸泡在洗米水中，放在常溫下發酵六個月，產生那特殊的氣味。但隨著地區、食用方法的不同，製作方法及成品也有相當大的差異。新竹食品工業發展研究所培養出數種可以製造臭豆腐的菌種，可縮短培養臭滷水發酵期為一個月，並將臭滷水發酵菌組技術轉移給民間。
月光餅

**月光餅**係月餅嘅一種，係窮人買唔起普通月餅嘅替代品，喺舊時香港同臺灣都有，但做法唔同。

## 香港
香港嘅月光餅喺香港開埠初期經已出現，用到白砂糖同麵粉整，外表睇落似炒米餅，入口慢慢會溶，味似雲片糕。

## 臺灣
臺灣嘅月光餅就會用番薯或者芋頭整。
炸忌廉手指

**炸忌廉手指**（**Twinkie**），又叫**炸忌廉夾心蛋糕**，係美國一種小食，外型似手指嘅海綿蛋糕，入面有好多忌廉餡，出面經油炸，香脆而肥膩，係垃圾嘢食嘅其中一個代表。

## 睇埋
*忌廉蛋糕
*炸鮮奶
亂碼

**亂碼**係指電腦系統顯示唔到正確嘅字符，而顯示一啲無意義嘅字符或空白，例如一堆代碼；呢啲所顯示出來嘅文字就係稱為亂碼。

亂碼本來係指電腦檔案或者程式用嘅內碼唔係用家用緊嘅內碼，所以顯示出錯，後來引伸指所有睇落嘅嘢或者亂咗嘅文字。同用錯內碼無關嘅亂碼可以係因為字款缺字、程式出錯、又或者個檔案根本唔係文字等等。

由用錯內導致嘅亂碼喺2020年代基本上已經唔係問題，因為大部分系統已經轉咗用統一碼；喺網上仍然遇到嘅亂碼問題好多時係多次編碼錯誤，屬於無法修復嘅情況。

## 可能產生嘅原因
### 用錯內碼
所謂用錯內碼，可以係來源編碼錯誤，或者軟件解碼錯誤；但係呢兩種情形其實係同一個情況嘅兩面。

喺1990至2000年代，因為內碼表示嘅字元數量有限，唔同語言會用唔同內碼。例如，英文用嗰一套字母淨得26個，7位元或者8位元嘅單位元組內碼已經綽綽有餘，但係中文用嘅漢字最少幾千個字，要用雙位元組內碼。因為編碼完全唔同，英文文件拎去中文電腦，就一定會顯示錯誤；同樣，中文文件拎去英文電腦，亦一定會顯示錯誤。呢種因為唔同內碼所以顯示唔到嘅情形，喺中文叫亂碼。

因為可以表示嘅字元有限，唔同用途或者唔同廠商可能會揀唔同嘅字擺喺內碼集入便，結果係甚至同一語言都會出現亂碼嘅問題。例如，當時，喺英文世界，PC、Mac 同類Unix系統用嘅字元集喺高位元嘅128-255位置收字完全唔同；日文當時亦用緊三隻有關聯但係唔兼容嘅內碼。繁體中文當時事實上用嘅係五大碼，但係因為五大碼收字唔夠，唔同廠商都加咗唔同嘅字，結果係五大碼自己同自己都唔兼容；另外，中國大陸整排版軟件嘅廠商（例如北大方正）亦唔會用五大碼，而係用大陸自己嘅GB2312再加字，加到佢顯示到繁體中文。

喺呢種情形下，瀏覽器好容易會例如將GBK編碼嘅網頁當成係Big5碼顯示，或電子郵件程序將對方傳來嘅郵件錯誤解碼。如果喺發送時編碼錯誤。如果解碼錯誤之後再編碼錯誤，結果可能會無法修復，需要寄件者嘅電郵程序重新編碼再寄等等。

### 其他原因
* 字體檔案缺字。
* 文件受到破壞。

## 可能解決嘅方法
* 轉換編碼。如果係漢字內容一般可以試Big5、GBK、UTF-8（統一碼嘅一種形式）、EUC-JP、Shift-JIS（日文）、EUC-KR（韓文）。喺2020年代基本上已經唔係問題，有啲瀏覽器亦唔再有轉換編碼嘅功能。
* 轉字體。如果解碼正確而出現錯誤文字，可能係有可能係字款缺字，即係字體檔案冇相對應嘅字符，可嘗試換字體。呢種情況喺用 Word 處理英文比㝔常見。
* 如果啲字變咗數字，例如&amp;#26368;&amp;#27427;&amp;#36062;&amp;#30456;&amp;#20013;&amp;#25289;（&#26368;&#27427;&#36062;&#30456;&#20013;&#25289;）等Unicode代碼，可以將呢部分抄低，獨立儲存成html檔案，再用瀏覽器打開解碼。或者可以直接用JavaScript作解讀︰
```javascript
alert("&#26368;&#27427;&#36062;&#30456;&#20013;&#25289;");
```

* 有時輸入漢字嘅時候都會出現亂碼，不過呢種情況好少出現。最大嘅原因係輸入法所用嘅編碼，同經編輯器輸出嘅字體編碼不符所致。解決方法係將輸入法設定成編輯器預期嘅編碼，或者將編輯器設定成用輸入法用嘅編碼。
有時解碼嘅方法係要視乎軟件同實際環境，同埋努力嘅嘗試嚟解碼，特別係當你唔知原本用邊個編碼系統。

## 參考


## 註

## 睇埋
* 編碼（）
* 解碼（）
* 字體檔案（）
* 外字（）
* 香港增補字符集（HKSCS）
* 中文亂碼
* Microsoft AppLocale

## 出面網頁
* 郵件亂碼
* E-mail乱码解码器（简体中文）
* E-mail亂碼解碼器（繁體中文）
* E-mail乱码解码器
+886MM

《**+886MM**》係香港電視娛樂製作嘅資訊節目，2016年5月6號開始到6月17號逢禮拜五喺23:45 - 00:15（實驗電視時段）喺ViuTV播，頭5集主持係香港電台DJ波盛（波仔），最後一集主持係虞逸峯。

## 節目簡介
節目名「+886」代表臺灣（IDD區號），「MM」代表「美女」，成個節目名即係解臺灣靚女。波仔會用1990年代出世、香港土生土長同無乜異性緣嘅毒男身份，去到臺灣近距離接觸當地靚女。而最後播嘅一集係節目重籌備緊嗰陣試拍嘅一集，由虞逸峯主持。

## 每集一覽

## 節目調動
*2016年6月10號：由於轉播特備節目《家駒...愛心延續慈善演唱會2016》，所以暫停播映一集。

## 出面網頁
*ViuTV：+886MM
*
2NE1

**2NE1**（，）係YG娛樂喺2009建立嘅四人女子組合。喺2016年5月5號，Minzy合約到期，決定唔續約，將正式退出2NE1。而家嘅成員有CL、Bom同Dara。

佢哋最初係喺2009年3月27號同BIGBANG合唱嘅LG手機廣告單曲《Lollipop》出現。喺2009年5月6號，2NE1推出佢哋嘅單曲《Fire》而正式出道。之後佢哋推出咗兩張細碟，《2NE1》同《2NE1》，同埋兩張大碟，《To Anyone》同《Crush》。佢哋第一張細碟嘅單曲I Don't Care喺2009年嘅Mnet Asian Music Awards獲得「年度歌曲獎」。佢哋後期嘅單曲Go Away、Lonely同I Am the Best都有相似嘅成就，而《I Am the Best》喺2001年幫2NE1嬴取佢哋第二個「年度歌曲獎」。

喺2011年9月，2NE1喺日本推出咗佢哋嘅第二個細碟嘅日文版《Nolza》。之後佢哋喺日本推出咗一張大碟《Collection》同兩張單曲。喺2012年10月，根據Forbes雜誌嘅Zack Greenburg，2NE1嘅電子銷量已經達到二千七百萬。

## Discography

* *[[To Anyone]]* (2010)
* *[[Collection (2NE1 album)|Collection]]* (2012)
* *[[Crush (2NE1 album)|Crush]]* (2014)

## 參考
李梓言

**李梓言**（**Jessy Li**，），係嚟自中國大陸嘅香港模特兒兼電影演員，北京電影學院畢業，2013年出道，有「翻版Angelababy」嘅稱呼。

## 演出
### 電影
*2015年：《壹獄壹世界：高登闊少踎監日記》
*2015年：《猛龍特囧》
*2014年：《Delete愛人》 飾 超模秘書

## 參考
散學日

**散學日**（）係喺一個學年讀書最後嗰日。每個國家嘅當地季節、氣候同埋天氣都唔同，所以每個國家嘅散學日都唔同，連散學日所做啲嘢都唔同。

有好多學校會喺散學日搞儀式，叫**散學禮**或者**結業禮**。

## 睇吓
* 開學日

類:學校教育
簡世德

**簡世德**（英文：Sadiq Aman Khan；），又譯**薩迪克·汗**，英國巴基斯坦裔工黨政治人同律師，2016年5月當選倫敦市長，2005年至而家係下議院區議員。係歐洲第一位穆斯林市長。

## 身世
簡世德喺倫敦出世，老豆老母來自巴基斯坦，老竇喺倫敦揸巴士，老母係車衣女工，一家十口細個住喺倫敦南部嘅政府公屋，讀普通中小學。攞咗法律學位之後，做人權律師，2005年入下議院擔任議員至而家。

## 攷
陳仲偉

**陳仲偉**（；）係原廣東省人民醫院嘅主任醫師、原口腔科行政主任，廣東廣州人。1982年開始從事工作到2012年退休，期間做過廣東省口腔醫學會常務理事及屬下嘅外科分會副主任委員、廣東省醫學會頜面外科分會副主任委員、廣東省醫學會頜面-頭面外科學分會副主任委員、廣東省醫院協會口腔醫療管理分會副主任委員、廣東省抗癌協會頭頸腫瘤外科專業委員會委員、中國國家科學技術獎評審專家、汕頭大學醫學院碩士研究生導師、南方醫科大學兼職教授、中華口腔醫學雜誌（電子版）編委、廣東牙病防治雜誌編委、中國顱頜面外科雜誌編委。

## 死

2016年5月5號17點20分（UTC+8），喺廣州越秀區東川路91號大院（省人民英東樓對面）入面出現咗得人驚嘅謀殺案，嗰時犯罪嫌疑人劉某（男、47歲）跟住人出入門禁，上到陳仲偉嘅住所入面將佢同老婆斬成重傷。陳仲偉受傷後馬上送到醫院，但經歷咗43個鐘頭盡力搶救，重係證實不治。據當地公安調查，事發時犯罪嫌疑人劉某有精神病史，曾經喺1991年嘅一次整牙手術整爛咗佢隻牙有關。而犯罪嫌疑人將陳仲偉斬成重傷後無耐，喺天臺跳樓自殺死咗。

## 後續
由於陳仲偉遇害事件震驚全廣州，所以2016年5月7號挨晚，好多市民自發到烈士陵園對面嘅英雄廣場嚟悼念陳仲偉。時隔3日，廣東省人民政府臨時召開會議傾到一系列防範暴力傷醫行為，及打擊暴力傷醫嘅違法犯罪行為。

## 註

仲偉
類:廣州人
字體

**字體**，又叫做**字款**（**Typeface**或者**Font family**）係字型嘅式樣，常見嘅包括襯線體、無襯線體、手寫體等等。
黃亞琳

**黃亞琳**（**Jocelyn Huang**，），藝名**亞琳**、**天堂鳥**，係臺灣模特兒，主要工作範圍包括平面廣告、網上拍攝、產品拍攝同外景拍攝。
黃亞琳參加過香港viuTV節目《+886MM》。

## 參考

## 出面網頁
*G妹妹 -- 天堂鳥
*亞琳（天堂鳥）　氣質型高挑美女模特兒
俾斯麥 (搞清楚)

**俾斯麥**（**Bismarck**）可以係：
*德國政治人俾斯麥
*俾斯麥級戰艦
*俾斯麥 (北達哥他州)
聖菲

**聖菲**（**Santa Fe**），又譯**聖大非**，可以係：
*聖菲 (新墨西哥州)
*聖菲 (阿根廷)
*聖大非省
*聖大非 (阿根廷)
侄治痔

**侄治痔**係一篇由中國大陸著名網絡作家何員外所寫嘅同音文章。

## 原文

### 原文附[[漢語拼音]]

　　《》

　　，，，。

　　，，，，，，，，，，，。

　　，，。

　　。

### 粵語版
《》

　　，，，。

　　，，，，，，，，，，，。

　　，，。

　　。
西捷航空

**西捷航空**（）係加拿大第二大航空公司，總部設響卡加利。

## 出面網頁
*官方網站
積臣

**積臣**（英文：**Jackson**），又譯**積遜**，國文譯**傑克遜**，可以係：
*積臣 (名)，英文常見嘅名
*積臣 (密西西比州)，美國密西西比州首府
天堂鳥

**天堂鳥**可以係：
*天堂鳥 (雀)
*天堂鳥 (植物)
*天堂鳥 (組合)，香港音樂組合
*黃亞琳，台灣模特兒
活水公園

**活水公園**可以係：
*南海活水公園，廣東佛山嘅一個公園
*鑽石山活水公園，香港九龍鑽石山大磡村原址嘅公園
*寶雲道花園，俗名活水公園或者蘭谷，香港島寶雲道嘅一個公園
劉義符

**劉義符**（），係劉宋第二位皇帝，422年到424年在位，佢無謚號，史稱**宋少帝**，跟封號叫**宋營陽王**。
劉義隆

**劉義隆**（），係劉宋第三位皇帝，424年到453年在位，跟謚號叫**宋文帝**。

劉義隆在位近三十年，建立制度、賞罰分明、鼓勵農桑，減免賦稅力役，令到國家大治，「內清外晏，四海謐如」，而佢做皇帝期間嘅呢段盛世，因為佢嘅年號係元嘉嘅關係，所以歷史上叫做「元嘉治世」，不過，佢亦銳意北伐北魏，可惜北伐三次都係輸晒，《資治通鑑》有一段對於元嘉北伐嘅入便創傷就係咁寫嘅：「元嘉之政，自此衰矣」。

劉義隆死後，最初謚號宋景帝，但係劉劭被劉駿殺死之後，劉義隆嘅謚號改為宋文帝，因為咁，劉義隆後世就被稱為宋文帝。
劉彧

**劉彧**（），係劉宋第七位皇帝，466年到472年在位，跟諡號叫**宋明帝**。

## 影視形象

* 2018年電視劇《鳳囚凰》：劉恩尚做宋明帝

|-

|-
劉昱

**劉昱**（），字**德融**，小字**慧震**，係劉宋第八位皇帝，宋明帝劉彧大仔，472年到477年在位，477年8月俾楊玉夫殺死後被追廢。史稱**宋後廢帝**，跟封號叫**宋蒼梧王**。

## 出面網頁
劉準

**劉準**（），係劉宋第九位皇帝，亦係劉宋最後一個皇帝，477年到479年在位，跟諡號叫**宋順帝**。
蕭道成

**蕭道成**（），係南齊開國皇帝，亦係齊宣帝蕭承之嘅第三個仔，479年到482年在位，跟諡號叫**齊高帝**。
蕭昭業

**蕭昭業**（），係南齊第三位皇帝，493年到494年在位，史稱**齊前廢帝**，跟封號叫**齊鬱林王**。
劉劭

**劉劭**（），字**休遠**，係劉宋第四位皇帝，453年在位，佢無諡號，不過做皇帝100日嗰陣年號叫**太初**，所以史稱**宋太初帝**。

《宋書》因為劉劭殺父自立奪位，而唔用劉劭為劉義隆上嘅廟號同埋謚號（中宗景皇帝），亦都唔承認佢係劉宋嘅正統皇帝，重將佢同細佬劉濬（劉濬字休明）夾埋叫做「二兇」。
蕭寶卷

**蕭寶卷**（），本名**蕭明賢**，係南齊第六位皇帝，498年到501年在位，史稱**齊後廢帝**、**東昏煬侯**，係中國史上其中一位昏庸荒淫嘅皇帝。
蕭寶融

**蕭寶融**（），係南齊第七位皇帝，亦係南齊最後一個皇帝，501年到502年在位，跟諡號叫**齊和帝**。
蕭衍

**蕭衍**（），係南梁開國皇帝，亦係梁文帝蕭順之嘅第三個仔，502年到549年在位，跟諡號叫**梁武帝**。

佢嘅在位時間達四十八年，喺南北朝皇帝之中排第一。與此同時，佢亦係中國封建史上最長命嘅漢族皇帝。
蕭繹

**蕭繹**（），係南梁第四位皇帝，梁武帝蕭衍嘅七仔，552年到555年在位，跟諡號叫**梁元帝**。
蕭淵明

**蕭淵明**（），字**靖通**，係南梁第五位皇帝，亦係梁文帝蕭順之嘅孫仔（長沙宣武王蕭懿嘅公子、蕭衍嘅侄哥），555年在位，跟諡號叫**梁閔帝**。
蕭方智

**蕭方智**（），係南梁第六位皇帝，普遍睇做南梁最後一個皇帝，555年到557年在位，跟諡號叫**梁敬帝**。
蕭綱

**蕭綱**（），係南梁第二位皇帝，549年到551年在位，跟諡號叫**梁簡文帝**。

佢在位時間只有兩年，亦冇實權，只係侯景嘅傀儡。551年，侯景派人廢蕭綱做晉安王，改立蕭綱嘅侄孫豫章王蕭棟做皇帝；蕭綱被囚禁喺永福省，佢被廢後兩個月，被侯景派人用棉被冚死，享年49歲。

侯景追加蕭綱嘅謚號為明帝，不過，佢嘅細佬蕭繹改謚號為簡文帝，因此後世就叫佢做梁簡文帝。
蕭莊

**蕭莊**（），係南梁實際上最後一個皇帝，557年到560年在位，係蕭繹個孫仔（武烈世子蕭方等個仔）、蕭方智嘅侄哥，史稱**梁永嘉王**。
蕭棟

**蕭棟**（），係南梁第三位皇帝，551年在位，係蕭衍嘅曾孫，在位時間只有四個月，死後冇謚號，史稱**梁淮陰王**、**梁豫章王**。

## 后妃
*張皇后
陳叔寶

**陳叔寶**（），係南陳第五位皇帝，亦係南陳最後一個皇帝，582年到589年在位，史稱**陳後主**、**長城煬公**。

陳後主唔止荒淫好色，重熱衷飲酒同埋詩文，所以佢身邊聚集咗一批文人騷客，呢啲成日陪住陳後主舞文弄墨嘅人包括咗尚書令江總（江總持），呢啲朝廷命官唔理政治，日日同陳後主一齊飲酒、作詩、聽曲。

陳後主作咗好多樂府詩，例如：《雉子斑》、《臨春樂》、《金釵兩須垂》、《黃驪留》及《玉樹後庭花》等。其中《玉樹後庭花》最出名，據說呢首曲係靡靡之音，好好聽，不過佢寫咗呢首曲之後冇耐，陳國就滅咗國，所以《玉樹後庭花》自古以來都俾人叫做「亡國之音」。可惜，呢首曲既音樂部分已經失傳咗，只係淨番啲詞：
    麗宇芳林對高閣，新裝豔質本傾城。
    映戶凝嬌乍不進，出帷含態笑相迎。
    妖姬臉似花含露，玉樹流光照後庭。
    花開花落不長久，落紅滿地歸寂中。

## 評價
*隋文帝楊堅：陳叔寶嘅失敗都係同飲酒有關，如果佢將寫詩、飲酒嘅功夫用喺治國上面，點會有咁嘅悲慘下場？當賀若弼進攻京口嗰陣，邊人告急，佢重喺度飲酒，唔瞅唔睬；高熲攻打南陳宮殿，見到封告急文書重喺床下底，連封皮都冇拆到，真係愚蠢、可笑到一個點，南朝滅亡，絕對係天意呀！
史丹昭

**史丹昭**（，直譯「**昭•愛倫•史泰因**」，）係美國一位醫師同埋社運人士。

佢喺2002及2010年參選過麻省州長。2012年佢以綠黨代表身份參選總統，攞到456,169選民票，係美國有史以蒞攞到最多選票嘅女性候選人。2016年佢再代表綠黨參選總統。

類:美國政治人
BOP (組合)

**BOP**，2014年至2015年6月叫做**天堂鳥**（），之後正式改名做「BOP」，係2014年3月喺香港出道嘅男子跳唱組合，以MK Pop做主打，由創富文化集團同香港排舞師Sunny Wong籌備超過一年之後安排出道，三位成員包括Gordon，Lincoln同Tyrese。佢哋嘅歌迷俾人叫做「鳥粉」。組合2021年解散。

## 成員

## 出面網頁
* 
* 
* 
* 
* 
* 
* 
* 
* 
*天堂鳥 BOP  @  創富文化集團有限公司
*
蕭琮

**蕭琮**，係西梁第三位皇帝，亦係西梁最後一個皇帝，585年到587年在位，史稱**西梁後主**。
陳霸先

**陳霸先**（），係南陳開國皇帝，陳景帝陳文贊第二個仔，557年到559年在位，跟諡號叫**陳武帝**。
屈臣氏 (搞清楚)

**[[屈臣氏]]**通常指一間個人護理零售商，重可以解：
*屈臣氏集團
*屈臣氏蒸餾水
*屈臣氏酒窖
布蘭妮斯皮雅斯音樂作品

美國歌手Britney Spears發行咗8張大碟，2張EP，7張精選同42張單曲。佢嘅全球唱片銷量已經達到1億張，以美國嘅數位單曲銷量已經達到2860萬張，所以佢係歷史上其中一個最暢銷嘅音樂藝人。

## 唱碟
### 大碟

## 參考
岐西路

**岐西路**（）係中國廣東佛山嘅南北走向馬路，喺南海區黃岐。南邊從廣佛公路開始，一直向北去到鄱陽路。

## 概況
全長640m，闊10米，1車道，凈畀南向北行。

## 經過嘅道路
條路從南到北排，**加粗**嘅字係主幹道：
*****
*杜鵑路
*紫荊路
***[[鄱陽路]]**

類:佛山道路
類:南海區
龐林

**龐林**（；），荊州襄陽人（而家湖北襄陽），係三國中蜀漢謀士龐統嘅細佬，原本係蜀漢嘅官員，後來主家變成曹魏。

章武二年（222年）農曆正月，蜀吳關係由於東吳奪荊州、殺關羽而變差，劉備要對東吳用兵報仇，任命黃權做鎮北將軍，喺長江北岸防範曹魏。當時龐林作爲蜀漢嘅荊州治中從事，參加入黃權嘅軍隊去隨軍。當年農曆六月，蜀漢征吳輸咗，劉備撤退，黃權因爲斷咗後路無辦法去會合，唯有向曹魏投降。

曹魏受降黃權軍隊後，當中嘅龐林亦轉跟曹魏，封咗做列侯，最後做官到鉅鹿太守。

龐林嘅老婆係佢同郡鄉里習禎嘅妹。喺曹操征服荊州後，龐林同佢老婆被迫分隔，十幾年來佢老婆獨自湊大佢哋個女。後來龐林投降曹魏後，佢哋一家卒之團聚，魏文帝聽聞咗件事後，話佢老婆賢惠，賜佢哋床帳、衣物，來嘉獎佢嘅義氣貞節。

## 參攷資料
*

類:湖北人
類:三國人
粵海清廟

**粵海清廟**（）喺星加坡商業區菲利普街30號B，1826年由潮州人夾錢起、1895年重建，係星加坡歷史最耐嘅道教廟，亦係19世紀早期中國人移民星島嘅第一站。粵海清廟由兩座廟組成，右拜玄天上帝，左拜媽祖，愛嚟答謝神明同保佑出入南海嘅人一路平安，同時令到喺星加坡搵食嘅潮州人有精神信仰。

而家係星加坡國家古蹟。2014年攞聯合國教科文組織亞太區文化遺產保護獎嘅優異獎。

## 攷
燈湖路

**燈湖路**（）係中國廣東佛山嘅兩條南北走向馬路，喺南海區桂城。南邊從海三路開始，一直向北去到海八路。

## 名
條路因為喺千燈湖公園兩邊而改成噉嘅名。

## 敘述
全長2.2km，闊39米，雙向6車道。馬路分開咗東、西兩條。

## 經過嘅道路
條路從南到北排，**加粗**嘅字係主幹道；天藍字係凈得燈湖西路經過嘅路：
*海三路
*海四路
*海五路
*海六路
*海七路
*

類:佛山道路
類:南海區
帕榮寺

**帕榮寺**（；）係泰國曼谷嘅佛寺，拉瑪三世時期（1824年—1851年）起，2009年重修。2013年攞聯合國教科文組織亞太區文化遺產保護獎嘅卓越獎。

2014年10月16號，帕榮寺同中國嘅法門寺結成兄弟寺院。

## 攷